Жорий йилнинг 14 ноябрида Олий Мажлис Сенати ўзининг ўн олтинчи ялпи мажлисида «Ўзбекистон Республикаси Конституцияси қабул қилинганлигининг йигирма икки йиллиги муносабати билан амнистия тўғрисида»ги Қарор қабул қилинди («Халқ сўзи» газетасининг 15.11.2014 йилдаги 222 (6152)-сонида чоп этилган). Сенатнинг алоҳида қарори билан мазкур Қарорни (бундан кейин – Амнистия акти, Амнистия тўғрисидаги қарор, Қарор) қўллаш таомили ҳам белгиланди.\nАмнистия акти қўлланганда қонун билан белгиланган тартибда олиб ташланган ёки сўндирилган судланганлик ҳисобга олинмаслиги керак.\nҚарорнинг 1-бандига мувофиқ қуйидаги маҳкумлар жазодан озод қилинади (Қарорнинг 7-бандида кўрсатилган чеклашларни ҳисобга олган ҳолда):\nг) чет давлатлар фуқаролари.\nАмнистия тўғрисидаги қарорга асосан жиноий жавобгарлик ёки жазодан озод этилганидан кейин чет давлатлар фуқаролари Ҳукуматнинг 21.11.1996 йилдаги 408-сон Қарори билан белгиланган тартибда мамлакатдан чиқариб юборилади. Қарорни ижро этадиган органлар, улар иш юритишида чет давлатлар фуқароларига нисбатан ишлар мавжуд бўлганда, кўрсатилган шахсларни чиқариб юбориш зарурлиги тўғрисида тегишли идораларга дарҳол хабар беришлари шарт1;\nд) I ва II гуруҳ ногиронлари, шунингдек ушбу Қарор кучга киргунга қадар бир йилдан ошмаган муддат ичида қонунда белгиланган тартибда жазони ўташга тўсқинлик қиладиган оғир касалликларга чалинган деб топилган шахслар. Мазкур бандга I ва II гуруҳ ногиронлари ҳамда мазкур Қарор кучга киргунга қадар 1 йилдан ошмаган муддатда қонун билан белгиланган тартибда, яъни жазони ижро этиш муассасалари ёки яшаш жойидаги даволаш муассасаларининг тиббий комиссияси қарорига мувофиқ жазони ўташга тўсқинлик қиладиган оғир касалликлардан азият чекувчи деб эътироф этилган, яъни фаол шаклдаги сил билан оғриган шахслар (диспансер ҳисобининг 1 ва 2 гуруҳлари) киради2.\nҚарорнинг 2-бандига кўра: эҳтиётсизлик орқасида жиноят содир этган шахслар;\nқасддан ижтимоий хавфи катта бўлмаган ёки унча оғир бўлмаган жиноят содир этганлиги учун биринчи марта ҳукм қилинган шахслар жазодан озод қилинади.\nҚарорнинг 3-бандига мувофиқ озодликдан маҳрум қилиш жазосига ҳукм қилиниб, ўталмай қолган жазо муддати 2 йил-у 6 ойдан кўп бўлмаган, ҳукми ушбу Қарор эълон қилинган кунга қадар қонуний кучга кирган маҳкумлар жазодан озод қилинади.\nМазкур банд жавобгарликни оғирлаштирадиган ҳолатларда қасддан одам ўлдириш жиноятини содир этганларга (Жиноят кодексининг 97-моддаси, бундан кейин – ЖК) татбиқ этилмайди.\nАмнистия тўғрисидаги қарорнинг 4-бандига асосан тақиқланган ташкилотлар фаолиятидаги иштироки, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун биринчи марта озодликдан маҳрум қилишга ҳукм этилиб, тузалиш йўлига қатъий ўтган шахслар ҳам жазодан озод қилинадилар.\nТузалиш йўлига қатъий кирган ушбу тоифадаги шахсларга, уларнинг ёши, жинси ва фуқаролигидан қатъи назар, Амнистия тўғрисидаги қарорнинг 4-банди:\nМиллий хавфсизлик хизмати ва Ўзбекистон Республикаси Ички ишлар вазирлигининг тегишли хулосаси;\nсудланган шахснинг содир этган жинояти учун чин кўнгилдан пушаймонлиги тўғрисида ёзма аризаси;\nжазони ижро этиш муассасаси маъмуриятининг судланган шахснинг фаол пушаймонлиги тўғрисидаги хулосаси;\nсудланган шахснинг яқин қариндошлари ва яшаш жойи бўйича фуқаролар ўзини ўзи бошқариш органининг ёзма кафиллиги мавжуд бўлганда қўлланиши мумкин.\nҚарорнинг 5-бандига кўра Амнистия тўғрисидаги қарорнинг 1 ва 2-бандларида қайд этилган шахслар томонидан содир этилган жиноятлар тўғрисидаги барча ишлар тугатилади.\nАмнистия тўғрисидаги қарорнинг 5-банди ЖКнинг 68-моддасига4 асосан қўллаганда, яъни шахс жиноий жавобгарликдан озод қилинганда Қарорнинг 7-банди билан белгиланган истисноларни ҳисобга олган ҳолда Қарорнинг 1 ва 2-бандларида саналган шахслар содир этган жиноятлар тўғрисидаги жиноят ишлари ва терговгача текшириш материалларини кўриш тугатилади.\nАмнистия тўғрисидаги қарорнинг 6-бандига биноан Қарор асосида озод қилинмайдиган шахсларнинг:\nа) қасддан содир этган жинояти учун 10 йилдан кўп бўлмаган муддатга озодликдан маҳрум қилишга ҳукм қилинганларнинг ўталмай қолган жазо муддати – учдан бир қисмига;\nб) қасддан содир этган жинояти учун 10 йилдан ортиқ муддатга озодликдан маҳрум қилишга ҳукм қилинганларнинг ўталмай қолган жазо муддати тўртдан бир қисмига қисқартирилди.\nҚарорнинг 6-банди қўлланилганида 2014 йил 15 ноябрдан бошлаб жазони ўташнинг реал қолган қисми қисқартирилади.\nЖазонинг ўталмаган қисми ахлоқ тузатиш ишлари билан алмаштирилган озодликдан маҳрум этишга ҳукм қилинганлар ва шартли озодликдан маҳрум этишга ҳукм қилинганлар ҳам Қарорнинг 6-банди таъсирига тушади.\nҚарор 7-бандининг «а» кичик бандига мувофиқ унинг амал қилиши узоқ муддатга ёки умрбод озодликдан маҳрум қилишга ҳукм қилинган; ўта хавфли рецидивист деб топилган; жиноий уюшма таркибида жиноят содир этган; жазони ўташ тартибини мунтазам равишда бузаётган шахсларга; муқаддам афв этиш ёки амнистия тартибида жиноий жавобгарликдан ёки жазодан озод қилинган ва яна қасддан жиноят содир этган шахсларга; шунингдек ўлим жазоси афв этиш тартибида озодликдан маҳрум қилиш тариқасидаги жазога алмаштирилган шахсларга татбиқ этилмайди.\nКўп ҳолларда қамоққа олинган, тергов изоляторларида бўлган шахслар уларнинг тергов изоляторларидаги хулқ-атворлари уларни жазони ўташ режимини мунтазам бузувчилар деб тан олиш ёки тан олмаслик масаласини ҳал этишда ҳисобга олиниши масаласи билан қизиқадилар.\nМазкур масалага жавоб Олий суд Пленумининг «Судлар томонидан амнистия актларини қўллашнинг айрим масалалари тўғрисида»ги Қарорининг (22.12.2006 йилдаги 16-сон) 24-бандида келтирилган, унга кўра судлар шуни назарда тутишлари лозимки, ЖКнинг 77-моддаси, Жиноят-ижроия кодексининг 5-моддасига мувофиқ қамоққа олиш тариқасида эҳтиёт чораси қўлланилган шахслар жазо ўтовчи ҳисобланмайдилар. Шунинг учун ҳам уларнинг ҳукм қонуний кучга киргунга қадар намоён этган хулқ-атворлари уларни жазони ўташ тартибини муттасил бузувчи деб топиш масаласи ҳал этилаётган пайтда инобатга олиниши мумкин эмас. Ушбу қоида суднинг қонуний кучга кирган ҳукми бўйича қамоқ ёки озодликдан маҳрум этиш тариқасидаги жазони ўтаётган вақтда янги жиноят содир этганлиги учун эҳтиёт чораси сифатида қамоққа олинган шахсларга нисбатан татбиқ этилмайди.\nҚарор 7-бандининг «б» кичик бандига кўра Қарор 1-бандининг амал қилиши ўта оғир жиноят содир этган шахсларга татбиқ этилмайди.\nЯъни жинси, ёши ва фуқароликка мансублигидан қатъи назар жиноятни қасддан содир этган, бунинг учун Жиноят кодексида 10 йилдан ортиқ муддатга озодликдан маҳрум қилиш ёхуд умрбод озодликдан маҳрум қилиш жазоси назарда тутилган шахслар жазодан озод этилмайди.\nҚарорнинг 7-банди «в» кичик бандига мувофиқ ушбу Қарор 1–3, 5-бандларининг амал қилиши ЖКнинг «Фирибгарлик» деб номланган 168-моддасида кўрсатилган жиноятни содир этган ва етказилган моддий зарарни тўлиқ қопламаган шахсларга татбиқ этилмайди.\nҚарор 7-бандининг «г» кичик банди Қарор 1–3, 5, 6-бандларини тақиқланган ташкилотлар фаолиятида иштирок этганлиги, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун судланган шахсларга татбиқ этишга йўл қўймайди.\nТақиқланган ташкилотлар фаолиятида иштирок этганлик, улар таркибида тинчлик ва хавфсизликка қарши ёки жамоат хавфсизлигига қарши жиноятлар содир этганлиги учун судланган шахслар деганда совуққонлиги, мансаб ваколатларини суиистеъмол қилиши, уларни ошириб юбориши, улар ҳокимиятининг ҳаракатсизлиги мазкур жиноятларни содир этишга имкон яратган мансабдор шахслар, ҳокимият вакиллари ва хизмат ваколатлари берилган шахслар ҳам тушунилади.\nБунда юқорида айтилганлар уларга нисбатан жиноят ишлари дастлабки текшириш босқичида бўлган ва судлар томонидан кўрилмаган шахсларга ҳам татбиқ этилади.\nАмнистия тўғрисидаги қарор расмий равишда чоп этилган кундан (2014 йил 15 ноябрь) бошлаб кучга киради ва 3 ой мобайнида ижро этилади.\nАмнистия тўғрисидаги қарорни 3 ойлик муддат ўтганидан кейин қўллаш масалаларини судлар ҳал қилади.\nҚонунга кўра шахсга нисбатан жазо тайинланган ҳолларда ҳам, агар суд ҳукмда уни амнистия акти асосида ушбу жазони ўташдан озод қилиш тўғрисида қарор қилган бўлса, шахс судланмаган ҳисобланади. Шахсга нисбатан амнистия актига асосан жазо тайинланмасдан айблов ҳукми чиқарилган ҳолда ҳам у судланмаган ҳисобланади3.\nАмнистия актини қўллаш масаласини, жиноят жараёнининг босқичидан қатъи назар, фақат суд ҳал қилади.\n1Амнистия тўғрисидаги қарор асосида жазодан озод этилган чет давлатлар фуқароларини ҳисобга олишни ташкил этиш ва Ўзбекистон Республикасидан чиқариб юборишни ЎзР ИИВ ТИВ билан биргаликда таъминлайди.\n2ИИВ Ўзбекистон Республикаси Соғлиқни сақлаш вазирлиги билан биргаликда Амнистия тўғрисидаги қарорга асосан жазодан озод этилган 1 ва 2-гуруҳлари диспансер ҳисобидаги сил билан оғриган бемор шахсларни ҳисобга олишни ташкил этиш ва махсус даволаш муассасаларига юборишни таъминлайди.\n3Олий суд Пленумининг 22.12.2006 йилдаги 16-сон Қарорининг 6-банди.\n4Жиноят содир этган шахс амнистия акти асосида жавобгарликдан озод қилиниши мумкин.


Эски таҳрирдаги солиқ кодексидан ўрин олган имтиёзлар 1 апрелдан бекор қилинади » Muzlik.uz - O‘zbekiston yangiliklari\n17 февраль куни Ахборот ва оммавий коммуникациялар агентлигида ўтказилган матбуот анжуманида давлат солиқ қўмитаси раиси ўринбосари Фазлиддин Умаров солиқ имтиёзлари ва уларни тайинлаш тартибига изоҳ берди. Унинг айтишича, энг муҳим урғу ижтимоий аҳамиятга эга бўлган (таълим, тиббиёт, маданият, маиший хизмат) солиқ имтиёзларига қаратилган ва улар сақланиб қолинди. «Бундан ташқари, иқтисодиётнинг муҳим тармоқлари учун Ўзбекистон Республикаси президенти ва Вазирлар Маҳкамасининг қарорларида назарда тутилган имтиёзлар уларнинг амал қилиш муддати тугагунига қадар амал қилиши белгиланди. Эндиликда имтиёз фақат президент томонидан тақдим этилиши мумкин», — деди у. Янги таҳрирдаги Солиқ кодекси билан солиқ имтиёзлар беришнинг янги принципи ҳужжатнинг 75-моддасида баён этилган. "Газета.uz"да реклама Жумладан, асосан айрим солиқлар бўйича солиқ имтиёзлари (ҚҚС, акциз солиғи ва ер қаъридан фойдаланганлик учун солиқдан ташқари) Ўзбекистон президентининг қарорлари билан фақат белгиланган солиқ ставкасини камайтириш, лекин кўпи билан 50 фоизга камайтириш тарзида ҳамда кўпи билан уч йил муддатга берилиши мумкинлиги белгиланган. «Шу билан бирга, янги таҳрирдаги Солиқ кодексида молиявий қийинчиликка дуч келган корхоналарни ҳукумат томонидан қўллаб қувватлаш мақсадида, солиқларни тўлаш муддатларини ўзгартириш ёки бўлиб-бўлиб тўлаш имконини бериш бўйича меъёр киритилди», — дея қайд этди Умаров. 2020 йил 1 январга қадар амалда бўлган Солиқ кодексида солиқ имтиёзларни назарда тутувчи меъёрлар 380тани ташкил қилган. Янги таҳрирдаги кодекс қабул қилиниши арафасида имтиёзларнинг барчаси инвентаризациядан ўтказилиб, ўзини оқламаган меъёрлар бекор қилинган. Янги кодексда доимий амал таъсирига эга 301та солиқ имтиёзи мавжуд.\nАвтозаводлар солиқ имтиёзларидан маҳрум этилди (ҚҚСдан ташқари)


МАРЖОНА — Ishonch Gazetasi\nТоғ бағрида жойлашган мўъжазгина бир қишлоқда бугун тўй. Қиз-жувонлар қаторида Маржона ҳам, лабларига қирмиз, кўзларига сурма тортиб, тўйга ошиқди. Қадди-қоматига ярашиб турган бежиримгина қизил кўйлаги унинг яноқларини яна ҳам гулдай яшнатиб юборганди.\nХотин-халажлар Маржонанинг очилиб-сочилганини бирин-кетин мақтай кетишди. Кемтик кўнгли ўксимасин деб дастурхон тўрига ўтқазишди. Қувноқ ва хушчақчақ аёлларнинг унга нисбатан бундай муомалалари Маржонанинг яримта кўнглини бироз кўтаргандек бўлди…\nТўй тугагач, келин янгалар ҳазиломус қий-чувлар қилишиб, тўрт-беш аёлни “чимилдиқ осар” га чақириб қолишди. Уларнинг ичида Маржона ҳам бор эди. Барчанинг юзида кулгу. Тўйнинг ширингина қувончи. Маржонанинг ҳам юз-кўзларидаги ғамгинлик бироз чекинган, қалби шодликка тўлган эди.\n-Хой, қайси бирингиз чаққон, мих жуда баландда экан, бўйи новчароғинг бўлса, келиб чимилдиқ торларини бойлаб қўйинглар-дедида, вакила Ойниса ая орқасига ўгрилиб, узунгина экансан, ҳамма яхши ниятларни кўнглингга тугиб, чимилдиқ торларини бир улаб қўй-чи!\nМаржонанинг дили яйраб, Ойниса аянинг айтганини бажариш учун шайланди.\n-Бахт берсин шу икки ёшга дея Маржона табассум билан чимилдиқ торларини боғлашга урина кетди.\nЛекин, кутилмаганда хонага аюҳаннос солиб келган келин холанинг гапларидан у тош каби қотиб қолди.\n-Ҳой, Ойниса ая сиз вакила бўлмай ҳар бало бўлинг, кўзингиз қаёқда эди ўзи, келиб-келиб шунга ҳам боғлатасизми, эридан айрилган бевага-я? Нима бало, жиянимни ҳам унга ўхшаб, бахтиқаро қилмоқчимисиз. Атрофингизда шунча эрли жувонлар турса-ю, сиз… эри йўқ манави Маржонага чимилдиқ торларини бойлатиб турибсиз, э қўйинге!…\nКелиннинг холаси келиб, зарда билан Маржонанинг қўлларидан чимилдиқ торини юлқиб олди.\n-Ўзингнинг ҳам ақлинг йўқми? Жияним ҳам сенга ўхшаб эрсиз қолишини истаяпсанми? Ўрнингни билда!…\nМаржонанинг бўғзига аччиқ фарёд тиқилди. Кўзларидан шошқатор ёшлар қуйилди. Бирорта ҳам сўз айтолмай, бошини пасга эгиб, маъюс ва вазмин қадамлар билан кўча томон ошиқди…\nЗим-зиё қора тун қўйнида кетар экан, йўл бўйи кўз ёшларидан бутун вужуди дарё каби сел бўлиб оқди. ..\nМаржонанинг кўз олдида ўзининг бахт тўйидаги “чимилдиқ осар” пайти гавдаланди. Аммо, бундай ирим-сирим ҳамма қиз бахтига ҳам мос тушавермас экан. ..\nМаржонанинг киражак чимилдиқ торларини ўшанда ҳамма ҳавас қилса арзигулик, бахтли-тахтли бир хонадоннинг соҳибаси бойлаган эди…\nФарзанд ҳам бегона бўлади(ми?) ёхуд оталик мақомини унутганлар


15 май 2021, Тошкент вақти: 13:47\nАндижон ва Хонободда содир бўлган воқеалар юзасидан Ўзбекистонда юзага келган информацион вакуум аҳоли орасида турли миш-мишлар урчишига сабаб бўлаяпти.\nЎзбекистон тезкор ҳаракат гуруҳи раҳбари Суҳроб Исмоиловнинг Озодликка айтишича, 26 май куни Андижон вилоятида содир бўлган воқеаларнинг барча тафсилотлари расмийлар томонидан сир сақланаётгани аҳоли ўртасида ҳар хил миш-мишларни ва ваҳимани пайдо қилмоқда:\nБунинг натижасида хавфсизликни таъминлаш мақсади тескари натижа бераяпти ва одамлар ўртасида ваҳима¸ воқеаларни билмаслик¸ чорасизлик ҳиссиëти¸ турли хил миш-мишлар кўпайиб кетаяпти¸ дейди Суҳроб Исмоилов.\nУнга кўра, мазкур воқеалар бўйича Ҳозиржавоб гуруҳ ўтказган мустақил тадқиқот ва ҳукумат берган хабарлар орасида катта фарқ бор.\nЖумладан, Ўзбекистон Бош прокуратураси берган маълумотда Андижон шаҳрида бир нафар худкуш шахс ўзини портлатгани айтилади. Бироқ, Ҳозиржавоб гуруҳнинг ўз манбаларига таяниб хабар қилишича, ўша куни Андижонда икки нафар худкуш шахс ўзини портлатган.\n"Хўш, бу янги хабарни берган манбалар ишончлими?" сўраймиз Суҳроб Исмоиловдан.\n- Ҳа¸ биз буни ўша воқеалар бўлган кунлари Андижон шаҳрида бўлган кишилардан эшитдик. Улар маълум сабабларга кўра¸ ўз исмларини очиқлашни исташмади. Улар Ўзбекистон Бош прокуратураси томонидан тарқатилган хабарга озгина қўшимча қилишди.\nАндижондаги манбанинг таъкидлашича¸ ўзларини Андижон шаҳрининг Фитрат кўчасида портлатганларнинг бири эркак киши бўлган¸ бири аëл киши бўлган. Буни бошқа манбалар орқали текшириб кўриш имконияти ҳозирча бизда бўлмади¸ дейди Суҳроб Исмоилов.\nБиз бу хабарга аниқлик киритиш учун яна Андижонга қўнғироқ қилдик. Ўз исмини очиқлашни истамаган бу ўқитувчи ҳам 26 май куни Андижонда иккита портлаш бўлганини айтади:\n- Ëғ заводнинг ëнида бўлди.\nОзодлик: Ўзларини портлатганларми?\nОзодлик: Улар неча киши экан? Бир кишими, икки кишими?\n- Иккита экан. Костюм кийиб олган экан. Ўшандан шубҳа қилишибди шекилли. Битта ДАН ходимини қучоқлаб олибди. Учта милиция иккинчисини қувлаган экан. "Яқинлашма" деб, у ҳам ўзини портлатиб юборибди.\nЎлганнинг калласини олиб бориб текширишса¸ 20 кундан бери калласи ювилмаган экан. ДАН ходимини аëл киши қучоқлаб олибди, деб эшитган эдик¸ дейди ўз исмини очиқлашни истамаган ўқитувчи.\nСуҳроб Исмоиловнинг айтишича, Андижон ва Хонобод воқеаларининг етарли миқдорда очиқланмаётганлиги, воқеа содир бўлмаган жойларда ҳам хавфсизлик чораларининг ўта равишда кучайтирилиши, аҳолининг хавотирланишига ва норозилигига сабаб бўлаяпти:\n- Жойлардан олаëтган хабарларимизга кўра¸ саллани олиб кел деса¸ каллани олиб келаëтган ҳолатлар бор.\nМасалан, Тошкент шаҳрида 25 май куни халқ тўпланиши мумкин бўлган барча жамоат жойлари милиция кучлари ëрдамида ëпилди. Жуда катта милиция нарядлари ташланди.\nБаъзи жойларда қаршилик қилган ëки тушунтириш талаб қилган фуқароларга куч ишлатиш ҳолатлари ҳам кузатилди.\nËки Фарғона шаҳрининг кўп жойларида ҳуқуқ-тартибот органлари ўзлари хоҳлаган пайтда маҳаллий аҳолини огоҳлантирмасдан кўчаларни ëпиб қўйиши¸ одамларга уйларидан чиқишни ëки уйига бирор жойдан қайтаëтган бўлса¸ уйларига қайтишни маън қилиш ҳолатлари кузатилган.\nБиздаги маълумотлар бўйича "мана шу ерга бомба қўйилган¸ бомба портлаши керак" қабилидаги ишлар ҳеч қандай режасиз ва огоҳлантиришсиз ўтказилаяпти. Бу жойларда одамларнинг норозилигига сабаб бўлаяпти¸ дейди Суҳроб Исмоилов.\nҲозиржавоб гуруҳ тарқатган хабарга кўра, 25 май куни Фарғона шаҳар бозорида 200 дан ортиқ ёшлар тўполон уюштирганлар:\n- Фарғонада 25 май куни 200 нафардан ортиқ 9-синф битирувчилари ўша ердаги маҳаллий бозорни ағдар-тўнтар қилиб¸ бозордаги савдогарларга ва дўконларга ҳужум қилишган.\nМана шу ҳужум пайтида “қасос¸ қасос” деган сўзлар янграган. Бунга ҳеч қанақа ҳуқуқ-тартибот органлари қўрққанларидан аралаша олишмади.\nМана шунақа стихияли вазиятлар келиб чиқмаслиги учун ҳукумат фавқулодда ҳолатларда иложи борича маълумотларни очиқлаши керак¸ дейди Суҳроб Исмоилов.\nФарғоналик Ҳасанжон ака эса бу тўполон ёшларнинг ўзлари орасидаги жанжал эканлигини айтади:\n- Биз ўша ерда эдик. Мактаб болаларининг жанжали эди. Шунақа бақир-чақирлар бўлаяпти-да. Бир-иккита магазинларнинг ойналарини синдиришибди. Арзимаган нарса¸ дейди Ҳасанжон ака.\nҲозиржавоб гуруҳ Андижон ва Хонободда содир бўлган воқеалар хусусида ҳукмат сир тутган бошқа воқеалардан ҳам хабардорлиги, улар тасдиқлангандан кейингина бу ҳақда маълумот беришини билдирган.


Рўйи заминнинг сайқали ҳисобланган мазкур шаҳар Европа тикланиш ва тараққиёт банкининг «Яшил шаҳарлар» дастурига қўшилган ҳолда қиймати 3 миллиард евро бўлган барқарор ривожланишни режалаштириши керак бўлган Ўзбекистоннинг биринчи шаҳрига айланди.\nСамарқанд дастурнинг 48-иштирокчисига айлангани ЕТТБ биринчи вице-президенти Юрген Ригтеринк ташрифи чоғида имзоланган ўзаро англашув меморандуми билан тасдиқланди.\nБарқарор ривожланиш дастурига қўшилиш орқали шаҳарлар ЕТТБ молиявий кўмаги билан пилот лойиҳани амалга оширмоқда. Жумладан, эндиликда мазкур дастур доирасида Самарқандда электр автобусларга сармоя киритилиши, шунингдек, шаҳарни кўкаламзорлаштириш бўйича ҳаракатлар режаси ишлаб чиқилиши кўзда тутилмоқда.\nШуни таъкидлаш керакки, 2016 йилда бошланган «Яшил шаҳар»лар лойиҳаси ҳар бир аъзо шаҳарга кам углеродли ва яшашга яроқли келажакка йўналтирилган чора-тадбирларнинг ўзига хос комбинацияси орқали ечимларни атроф-муҳит эҳтиёжларига мослаштиришда ёрдам беради.\nМаълумот ўрнида айтиш мумкинки, Қозоғистонда «Яшил шаҳарлар» дастурига Алмати, Чимкент, Ўскемен ва Семей шаҳарлари қўшилган.\n🕔10:06, 06.09.2021 ✔46\n✔ 46 🕔 10:06, 06.09.2021\n✔ 78 🕔 15:26, 06.08.2021


Австралиядаги ёнғинлар табиий офат миқёсига етди » Muzlik.uz - O‘zbekiston yangiliklari\nАвстралиядаги ёнғинлар табиий офат миқёсига етди\nАвстралия ҳукумати ўтган йилнинг ноябрь ойидан бери мамлакатни ўрмон ёнғинларидан қутқариш учун тахминан 1,4 миллиард доллар ажратмоқчи. Қайта тикланиш икки йил ичида амалга оширилиши керак, дея хабар бермоқда «РБК» Reuters агентлигига таяниб. Австралиянинг жануби-шарқий соҳилини қамраб олган ёнғинда 24 киши ҳалок бўлди, маҳаллий ҳайвонот дунёсига сезиларли зарар етди. BBC рус хизматининг айрим экспертларнинг фикрига таяниб маълум қилишича, ёнғинда 480 миллионга яқин ҳайвонлар нобуд бўлди. Шиддатли ёнғинлар шунчалик катта миқёсдаки, сунъий йўлдош расмларида нафақат ёнғин, балки ундан кўтарилган ва Янги Зеландияга қадар бўлган ҳудудни қамраб олган тутунни ҳам акс эттирмоқда. Манба: himawari8.nict.go.jp "Газета.uz"да реклама Ёнғинларни ўчириш учун ҳукумат 3000 га яқин аскарни жалб қилди. Умуман олганда, жануби-шарқий Янги Жанубий Уэльс ва Виктория штатларида 200 дан ортиқ ёнғин авж олган бўлиб, улар бир неча шаҳарларга таҳдид солмоқда. Янги Жанубий Уэльс штати маъмурияти жума кунидан бери фавқулодда ҳолат эълон қилди ва одамларни мажбурий эвакуация қилишни буюрди. Вазият юқори ҳаво ҳарорати ва кучли шамол туфайли янада оғирлашмоқда. Прогнозларга кўра, шанба куни ҳаво ҳарорати жанубий қирғоқ бўйлаб 40 даражадан юқори кўтарилади, бу эса янги ёнғин ўчоқларининг пайдо бўлишига олиб келиши мумкин.\nЧирчиқдаги ёнғинда тўрт киши ҳалок бўлди\n«Тошавтотаъмирхизмат» корхонасида иккита автобус ёниб кетди


Туркманистонда яна бир карантин зонаси қурилмоқда\nПандемия сабабли чет элда қолган мамлакат фуқаролари Туркманистонга қайтишда давом этмоқда. Айни пайтда мамлакат шарқида яна бир карантин зонасини қуриш бошланди.\nТуркманобод шарқидаги карантин зоналари ҳаддан ташқари кўп, шу муносабат билан расмийлар мавжуд муассасаларни кенгайтириш ва COVID-19 касаллари учун янги биноларни қуриш бўйича чораларни кўрмоқдалар.\nТуркманободдаги мухбирлар 24 март куни минтақада тўртинчи карантин зонаси қурилиши бошлангани ҳақида хабар беришди. Муассаса Чарджев этрапидаги юқумли касалликлар шифохонаси ҳудудида жойлашган бўлади. Айни пайтда бу ерда касалхона ҳудудида кўплаб ҳарбий услубдаги чодирлар тикилмоқда. Карантин зонаси апрель ойининг бошларида ишга туширилиши кутилмоқда.\nРасмийлар март ойининг ўрталарида карантинларни кенгайтириш ва шароитларни яхшилаш бўйича қарорларини эълон қилишди. 15 март куни Лебап вилояти раҳбари ва соғлиқни сақлаш вазирининг ўринбосари Амударё бўйида, чет эл қурилиш компанияси фойдаланган баракларда жойлашган 500 кишилик энг катта карантин зонасига ташриф буюриб, шароитлар билан танишдилар.\nЛебап вилоятининг соғлиқни сақлаш тизимидаги манбаларига кўра, умуман олганда, расмийлар минтақадаги карантин зоналарини 7 000 жойга кенгайтиришни режалаштирмоқда.\nКарантин зоналарида жойларнинг етишмаслиги Туркманистон фуқаролари ва мамлакатга келган чет элликларга ҳам таъсир қилади. Қонунга кўра, мамлакатга келганлар уч ҳафталик карантиндан ўтишлари шарт. Манбаларга кўра, зарур инфратузилма йўқлиги сабабли, расмийлар мамлакатга кирадиган одамларнинг сонини чекламоқда.\nАйни пайтда, мамлакат коронавирусга қарши эмлашни давом эттирмоқда. 23 ва 24 март кунлари пойтахтдаги кўплаб поликлиникаларда кекса одамларга вакциналар берилган. Эмлаш учун Хитойнинг “Vero Cell” вакцинаси қўлланилади. Бунгача ушбу вакцина поликлиникаларнинг кичик ходимларига, ҳамширалар ва навбатчиларга, шунингдек, дорихоналар ишчиларига берилган.\nМамлакат расмийлари коронавирус борлигини инкор этишда давом этмоқда. Мамлакат давлат оммавий ахборот воситалари глобал коронавирус пандемияси, унинг мамлакатдаги вазиятга таъсири, ҳукумат томонидан COVID-19 тарқалишига қарши чекловлар ва чоралар, шу жумладан эмлашлар тўғрисида деярли хабар бермайди.


Gulasal Abdullayeva: Turmushga chiqish... hali 5-6 yil bor » Sahro.NET - Узбекский мультимедиа портал\nSahro.NET » Статьи » Gulasal Abdullayeva: Turmushga chiqish... hali 5-6 yil bor\nСуҳбатни бошлашдан аввал Гуласалнинг ҳаракатлари диққатимни тортди. Газетамизнинг янги сонини қўлига олиб, муқовада актриса Шаҳзода Муҳаммедованинг суратига кўзи тушди-ю «Шу гаплар ростми?» деди ҳайрон бўлиб. «Санъаткорлар тўғрисида нега шундай гап-сўз қилишаркан» деганча бош чайқади-да, бир хўрсиниб қўйди. «Шоу-бизнес шафқатсизликларидан хабари йўқ чоғи», дедим ўзимча. ҳақиқатан ҳам шундай бўлиб чиқди. Аниқроғи, улардан ўзини қандай ҳимоя қилишни билар экан. Ёш ва умидли хонанда Гуласал билан ана шундай салгина хавотирли, салгина ҳаяжонли кайфиятда суҳбатни бошладик.\n— Гуласал бу ҳақиқий исмингизми ёки тахаллус?\n— Кўпчилик тахаллус деб ўйлайди. Аслида бу ҳақиқий исмим. Исмимни дадам қўйган. Оилада бош фарзанд бўлганим учунми ёки дадамнинг ўзи шуни хоҳлабми, иккита чиройли сўздан бир бутун исм топган.\n— Биласиз, бугун сиз каби ёш хонандаларнинг сафи кенг. Гуласал улар орасида нимаси билан ажралиб турибди?\n— Куйлаётган қўшиқларим, эгнимдаги либосимгача миллийликни тараннум этишга ҳаракат қиламан. Сиз назарда тутган «ажралиб туриш»да бу ҳам катта аҳамиятга эга. Янаям аниқроқ жавобни мухлислар бергани маъқул.\n— Хонандаликка даъво қилиш учун санъатни ҳис этиш керак. Сизда шундай туйғу бўлдими?\n— Ҳа! ҳис қилдим. Санъатсиз яшашим қийин. Онам «Тилинг чиққандан қўшиқ куйлагансан», дейди. Отам санъаткор, онам ўқитувчи. Кичиклигимда дадамнинг пианино чалиб, қўшиқ куйлаганини яхши эслайман. Қўшиқ янграётганини эшитишим билан дадамнинг атрофида чопқиллаб юрардим, ўзимча уларга жўр бўлиб. Санъатга бўлган меҳрим болаликдан пайдо бўлган. Асли наманганликман. Қишлоқ қизи учун санъат йўлидан бориш осон эмаслигини билардим. Одамларнинг гап-сўзи дегандек. Ота-онамдан жуда миннатдорман, санъаткор бўлишимга тўсқинлик қилишмади. Оқ фотиҳа бериб, қўллаб-қувватлашди.\n— Бошқа соҳани танласам-чи, деган фикр бўлмаганми сира?\n— Мактабда таҳсил олаётганимда хонанда бўлиш ҳақидаги орзумни билган устозларим «Гуласал, пойтахтда ижод қилиш қийин. Ўйлаб кўр», дейишарди. Хўп, дердим-у, барибир ич-ичимдан куйлагим келарди.\n— Пойтахтга келиб, ижодни бошлаганингизда «Устозларим тўғри гапиришган экан» дегандирсиз?\n— Яширмайман, ўзига яраша қийинчиликлар бўлди. Аслида ҳеч бир нарса осонликча амалга ошмайди. ҳозирда устоз санъаткор, продюссерим Саид ака Хўжақулов билан ишлаяпман. У киши отамдек ғамхўр. Икки йилдан бери ҳамкорлик қиламиз. Йўл-йўриқ кўрсатади, билмаганларимни ўргатади.\n— Икки йил ёш хонанда учун оз ҳам эмас, кўп ҳам эмас. Мана шу давр ичида аёл санъаткорларга осон эмаслигини тушунгандирсиз?\n— Болаликда санъат оламини бошқача тасаввур қилардим. Қўшиқ куйлайман, ойнаижаҳонда клипларим намойиш этилади, дердим-у, аслида бу қанчалик қийин эканлигини билмасдим. Сўзлаб беришганди, осон бўлмайди, қиз бола бошинг билан қандай уддалайсан деб. Ҳақиқатан ҳам эшитганларимдан анча қийин экан. Лекин сира афсусланмайман. Қанча машаққати бўлмасин, енгиб ўтаман. Шу йўлни танладимми, энди ортга чекиниш йўқ. Саҳнага чиққанимда қўшиғимни тинглаб, менга жўр бўлаётганларни кўрсам, дилимдаги барча ғуборлар, ҳадиклар тарқаб кетади. Яна бир бор тўғри йўлда эканлигимни ҳис этаман.\n— Сизда саҳна ортида ҳаяжон кучлими ёки тингловчилар қаршисидами?\n— Кўпроқ саҳна ортида ҳаяжонламан. Саҳнага илк қадамимни қўйишим билан ҳаяжоним аста-секин камайиб боради. Куйлашни бошлаганимдан сўнг умуман ўзимни унутаман, фақат куйлайман!\n— Гуласал, кетма-кет қўшиқ ёзаяпсиз, деярли барчасига клип суратга олинаяпти. Ўзига яраша харажати бор буларнинг. Сир бўлмаса ҳомийнгиз ким?\n— Кўпчилик шунга қизиқади. Фурсатдан фойдаланиб, айта қолай, ҳомийим — продюссерим. Ижодим билан боғлиқ барча масалаларни у киши ҳал қилади.\n— Ҳам миллий, ҳам эстрада йўналишини бирдек эплаяпман деёласизми?\n— Мен мухлисларим етти ёшдан етмиш ёшгача бўлишини хоҳлайман. Агар фақат миллий қўшиқларга урғу берсам, ёшлар аудиториясига эътибор камайиши мумкин. Тарозу палласини тенг ушлаш учун икки йўналишда ҳам ижод қилаяпман. Холис баҳони эса мухлислар бергани маъқул.\n— Жавобни мухлисларга қолдириш баҳона бўлолмайди. Бу худдики маъсулиятни ўзидан соқит қилишдек бўлиб кўринаяпти.\n— Ҳар бир қўшиқни ёзишдан олдин устозлардан сабоқ оламан. Маслаҳатлашаман, шунчаки куйлаб кетавермайман. Тўғри, ўзимга яраша камчиликларим бор. Лекин улар устида ишлаяпман. «Эплаяпман» десам, ўзимга катта баҳо бераётгандек кўринишим мумкин. Аксини айтишга эса уяламан. Чунки санъатда уддалай олмадим дейиш ярамайди.\n— 2014 йилда «Тақ-туқ» ашуласи учун «Йил қўшиғи» совриндори бўлдингиз. Қисқа фурсат ичида бу каби эътирофга арзирли иш қилолдим дейсизми?\n— Рости, кутмагандим. Лекин ижодимга эътибор қаратиб, тақдирлашганидан жуда хурсанд бўлдим. Менимча, мукофотни бирор қилган ишим учун олмадим. Аксинча, келажакда амалга оширишим керак бўлганлари учун берилди. Насиб қилса, менга билдирилган ишочни оқлайман.\n— Эшитишимча, «Тақ-туқ»нинг сўзлари ўзингизга ҳам кулгили туюлган экан.\n— Бу қўшиқнинг сўзини Рислиғой Хотамова ёзган. Ҳазиломуз қўшиқ, тинглаганингизда кайфиятингиз кўтарилади. Сўзлари ҳам ноодатий. Илк бор эшитганимизда ўзимизга ҳам қизиқ туюлган ва куйлайман дегандим.\n— Аксарият хонандалар қўшиқ мавзусини танлашда замон талабидан келиб чиқиб ёндашишади. Сиз ҳам шулар қаторидамисиз?\n— Қўшиқ мавзусини асосан продюссерим танлайди. Сўнг биргаликда муҳокама қиламиз. Тўғриси, ҳали мавзу танлаш борасида тажрибам етарли эмас.\n— Интервьюга тайёрланаётганда «Қолдим» қўшиғига ишланган клипни томоша қилдим. Ёшгина қиз учун дардли тарона оғирлик қилмадими?\n— «Қолдим», бу менинг дардим эмас. Санъаткор бошқаларнинг дардини ҳам куйлай олиши керак. Ёшман деб, ўзим истаган қўшиқни айтмаслигим ҳам тўғри эмас. Устозларим қачонки куйлаган қўшиғинг ўзингга ёқса, бошқаларга ҳам манзур келади, дейишарди. Бу қўшиқни куйлаётганда ана шу сўзларни эсладим.\n— Сизни кузатиб, оғир-вазмин бўлсангиз керак деб ўйлаяпман.\n— Кези келганда, ҳушчақчақлигим ҳам бор. Аммо кўпинча вазминман. Кўпчилик мени шаддод қиз деб ўйларкан. Лекин саҳнадаги Гуласал билан ҳаётдагисининг фарқи бор.\n— Дунёга машҳур бўлган хит қўшиқларни қайта ижро этиш хонандага нима беради? Машҳурлик, тезроқ танилиш ёки бошқа манфаат борми?\n— Нимадир бериш-бермаслиги ҳақида гапиролмайман. Іавас қилиб куйлаш мумкин, менимча. Қўшиқ мусиқаси, сўзини ўзгартирмай худди аслидек қилиб.\n— Сўзини ўзгартириб куйлашга қаршисиз, шундайми?\n— Александр Рыбакнинг қўшиғини қайта куйлагансиз-ку. Ўзингизга-ўзингиз қарши чиқмаяпсизми?\n— Сиз айтаётган қўшиқни «Эътироф-2014» тақдирлаш маросимида тадбир режиссёри Саъдулла Абдуллаев таклифлари билан ижро этганман. Уч хил тилда куйланган қўшиққа мос либос танлаймиз дегандик. Тўғри, танқидлар ҳам бўлди. Айниқса, саҳнада кийим алмаштиришга устоз санъаткорлар эътироз билдиришди. Саҳнага нисбатан ҳурматсизлик деб. Лекин мен либос алмаштирмагандим, устма-уст кийилганди. Янгилик қиламиз дегандик, бу кимгадир ёқди, кимгадир йўқ.\n— Танқидни кўтаролмайсиз шекилли?\n— Саҳнага учинчи ёки тўртинчи марта чиқишим эди. Ўшанда биринчи марта устозим Озодбек Назарбеков томонидан танқид эшитганман, пошнали туфлида юролмаслигим учун (кулади). Чунки кундалик ҳаётда умуман пошнали пойабзал киймасдим-да. Озод ака, «Уйда ҳам, ухлаганингда ҳам туфлигингни ечма», деганди. Йиғлагандим, рости. Аммо ҳозир раҳмат айтаман. Мана кўриб турганингиздек, бугун чопқиллаб юраман баланд пошнада. Ўринли танқид бўлса, қулоқ тутиш керак экан.\n— Баъзи продюссерлар ёш хонандани тўй хизматларига чиқаришмайди.\n— Бизда унақа эмас. Устозим «Халқнинг хизматида бўл, ўз устингда ишла», дейди. Тўйларда кўпроқ жонли куйлайман, ўзимдаги қўрқувни енгишда бу жуда катта мактаб.\n— Гуласал, сўраганнинг айби йўқ, турмуш қуриш таклифлари ҳам бўлаётгандир?\n— Ҳозир бутун диққат-эътиборимни ижодга қаратганман. Турмушга чиқиш... ҳали беш-олти йил бор. Аввал режалаштирган ишларимни бажариб олай.\n— Демак, сизга оғиз солишни истаганларнинг ҳали имкониятлари бор.\n— Шунақа бўлса керак.\n— Суҳбат сўнгида орзуларингизнинг бари рўёбга чиқишини тилаб қоламан. Чин дилдан истардим, бугунгидек самимиятингиз йўқолмасин.\n— Раҳмат! Айтганингиз келсин.\n1995 йил, 14 февралда туғилган.\nБуржи — сунбула\nНаманган Санъат коллежини тамомлаб, ҳозирда Ўзбекистон Давлат консерваториясининг иккинчи босқич талабаси.\nБиринчи қўшиғи «Юракдаги созим, илҳомим, сенга бу кун, жоним онажон»ни болалигида онасидан ўрганган.\nБиринчи устози — Наманган шаҳри 5-сонли болалар мусиқа ва санъат мактабида таълим берган муаллими Бердиёв Ботиров.\nХафа бўлганида йиғлайди, кўпинча ёлғиз қолади.\nЯқинларига, инсонларга кераксиз бўлиб қолишдан қўрқади.\nФотомухбир: Сарвар ОТАХОНОВ\n28-07-2015, 23:50Просмотров: 9070Комментариев: 0


Улар тунги овдан қайтишмади… - Huquq.uz\nУлар тунги овдан қайтишмади…\n16:11 - 24.11.2020\nУлар тўрт киши эди. Иккитаси Мингбулоқнинг Қирқчекидан, яна икки нафари Момохондан. Балиқ овига жуда ҳавасманд эдилар. Аммо ҳар иш қонунга мувофиқ бўлганига не етсин?! Акс ҳолда ҳолда на саргузашт татийди, на балиқ ови. Ҳатто жавобгар бўлиш мумкин.\nНақ тунги соат 1 да Попнинг Навбаҳор маҳалласидан оқиб ўтган Қорақалпоқ каналига етиб келишди. Қўлларида қўлда ясалган электр қармоқлар, яна бир қанча анжомлар…\nЯрим кечаси «Биров билиб ўтирибдими?» деган ишонч билан овни бошлашди.\nЭлектр қармоқлар қўл келиб, ҳаш-паш дегунча 142 та балиқ тутишди.\n«Ҳайвонот дунёсини муҳофаза қилиш ва ундан фойдаланиш тўғрисида»ги қонуннинг 35-моддаси ҳамда Табиатни муҳофаза қилиш давлат қўмитасининг республика ҳудудида ов қилиш ва балиқ овлаш қоидаларига оид буйруқларига зид қилмишлари билан ҳайвонот дунёсига оз эмас, нақ 151 074 396 сўмлик зарар етказишади.\nЯхшиямки, ўша тунда рейдга чиққан вилоят экология ва атроф-муҳитни муҳофаза қилиш бошқармаси ходимлари ҳамда профилактика инспектори томонидан уларнинг қилмишига чек қўйилди. Бўлмаса, зарар салмоғи бундан ҳам ортиб кетиши кундек равшан эди.\nВоқеа жойидан балиқлар, иккита резина қайиқ, тўртта эшкак, тўртта аккумулятор, иккита электр қармоқ ашёвий далил сифатида олинди. Суд қонунбузарларнинг ҳар бирини турли муддатга озодликдан маҳрум қилди. Ҳукмда етказилган зарар улардан солидар тартибда ундирилиши қайд этилди.


29 Март 2022 17:33\nДавлат раҳбарининг мурожаати матнини Қозоғистон Республикаси парламенти Сенати раиси Маулен Ашимбаев ўқиб эшиттирди.\nДавлат раҳбари Парламентлараро ассамблеяни ташкил этиш бўйича тарихий шартнома 30 йил аввал айнан Алмати шаҳрида имзоланганини эслатди. Қозоғистон Республикаси Президенти сўнгги йилларда мазкур ноёб институт Ҳамдўстлик маконида кўп томонлама ҳамкорлик тизимида алоҳида ўрин тута бошлаганини алоҳида таъкидлади.\n«Ассамблея миллий қонунчиликни такомиллаштириш, демократия ва фуқаролик жамиятини ривожлантиришга салмоқли ҳисса қўшмоқда. МДҲ маконида сайлов жараёнлари амалиётини такомиллаштириш, фуқароларимизнинг сайлов ҳуқуқларини таъминлашда парламент аъзоларининг фаол иштироки юксак эътирофга сазовор», — дейилади мурожаатда.\nДавлат раҳбари парламентлараро мулоқот иқтисодий, ижтимоий-гуманитар соҳалардаги ҳамкорликни кенгайтиришга хизмат қилаётгани, шунингдек, хавфсизликнинг замонавий таҳдид ва таҳдидларига қарши курашишнинг ҳуқуқий асосларини яратишга салмоқли ҳисса қўшаётганини таъкидлади.\n«Қўшма қонунчилик ишлари барқарор ривожланиш, карбонсизланиш ва рақамлаштириш бўйича жорий глобал кун тартиби доирасида янги муаммоларни ҳал қилишда мутаносиб ёндашувларни ишлаб чиқиш имконини беради. Қозоғистон Ассамблеянинг кўп қиррали фаолиятини тўлиқ қўллаб-қувватлайди ва МДҲ раиси ва Ассамблея асосчиларидан бири сифатида ушбу ноёб ва фойдали институтни ҳар томонлама мустаҳкамлашга ҳисса қўшишда давом этади», — деди Қозоғистон Президенти.\nРоссия Федерацияси Федерал Мажлиси Федерация Кенгаши раиси Валентина Матвиенко Қозоғистон Президентига Ассамблеяга мурожаати учун миннатдорчилик билдирди.\n«Биласизки, Қасим-Жомарт Кемелевич кўп йиллар давомида МДҲ Парламентлараро Ассамблеяси Кенгаши аъзоси сифатидаги ишимизда фаол иштирок этиб, парламентлараро ҳамкорликни ривожлантиришга катта ҳисса қўшган», – деди Валентина Матвиенко.\nКалит сўзлар: Халқаро алоқалар, Сенат Раиси,


Таниқли ëзувчи Ҳамид Исмоил ўзини Ўзбекистонга киритмаган расмийлардан узр талаб қилди\n28 феврал 2021, Тошкент вақти: 18:35\nËзувчи Ҳамид Исмоил\n2019 йилги Европа тикланиш ва тараққиёт банкининг нуфузли адабий мукофоти ғолиби бўлган ”Жинлар базми” романи муаллифи¸ таниқли ëзувчи Ҳамид Исмоил Ўзбекистон ахборот агентлиги саволларига жавоб беришни истамади.\nËзувчи агентлик мухбирига ëзган хатида “Мени Ўзбекистондан чиқариб юборган мулозимлар расман узр сўрамагунича¸ улар ўзиники қилиб олган ерни елкамни чуқури кўрсин”¸ дея билдирган.\nБу мактуб тўлиғича ЎзА сайтида эълон қилинди:\n“Азизим Анорахон, куюнчаклигингиз учун раҳмат, лекин менинг кўнглимда катта гина бор. Бундан роса икки йил аввал Тошкент қўналғасига учиб келиб биринчи қилган ишим – дўстлардан машина сўраб онамнинг мозор бошисига ўтмоқчи бўлганимда, Ўзбекистон расмийлари мени ўз Ватанимга киритмай Истанбулга қувишган. Бундай бедодликлар осонликча унутилмайди. Ўшанда ўзимга: то бу расмийлар расман узр сўрашмагунча, улар ўзиники қилиб олган ерни елкамни чуқури кўрсин, деб айтганман. Узр, лекин раҳматли онам мени ўз сўзида турувчи қилиб тарбиялаган. Афсуски, саволларингизга жавобим шу. Ишларингизда зафарлар тилаб, Абдулҳамид акангиз”.\nҲамид Исмоилга юборилган қуйидаги саволлар эса очиқ қолди.\n2017 йилнинг март ойида Би-Би-Си Марказий осиë хизмати мухбирлари ва Британия дипломатларидан таркиб топган делегация таркибида Ўзбекистонга келган Ҳамид Исмоил Тошкент аэропортида тўхтатилиб¸ Лондонга қайтариб юборилган эди.\nДелегация таркибини тасдиқлаб расман таклифнома берган Ўзбекистон Ташқи ишлар вазирлиги ўшанда нега Ҳамид Исмоил Ўзбекистонга киритилмагани борасида изоҳ бермаган эди.\n”Жинлар базми” романига 2019 йилги Европа тикланиш ва тараққиёт банки адабий мукофоти берилиши юзасидан Лондонда ўтказилган тадбирга Ўзбекистоннинг Британиядаги элчиси расман таклиф қилинган бўлса ҳам¸ Тошкент дипломатлари бу тадбирда қатнашмади.\n27 йилллик таъқиб\nТаниқли журналист ва ёзувчи Ҳамид Исмоил давлат комиссияси ўзи суратга олишда иштирок этган ҳужжатли фильмни «маънавият тенденцияларига мос келмайди» деб топганидан сўнг¸ 1992 йилда Ўзбекистондан чиқиб кетишга мажбур бўлган эди.\n1992 йили Ҳамид Исмоил Би-Би-Си телевизион гуруҳи билан Ўзбекистон ҳақида фильм олиш устида ишлагани ортидан унга қарши жиноят иши қўзғатилган ва ëзувчининг ҳукуматни ағдариш уринишига алоқадорлиги ҳақида баёнот берилган эди.\nҲамид Исмоилни қоралашга уриниш бу баëнотдан 27 йил ўтиб ҳам давом этмоқда\nЖорий йилнинг 11 март куни Ўзбекистон Ëзувчилар уюшмасида ўтказилган наср кенгашининг ҳисобот йиғилишида уюшма расмийси Рисолат Ҳайдарова “халқаро адабий мукофотни қўлга киритган “Жинлар базми” романини "асар остида сиёсий манфаат ётибди” дея танқид қилди.\n“Ўтган аср бошидаги воқеаларни қайта кўтаришга нима ҳожат бор эди? Архивлар, ўша даврдаги матбуотни қайта титкилаш нима учун зарур бўлиб қолди? Биламизки, Буюк Британия ва Россия Ўрта Осиё учун курашган. Муаллиф советларнинг зулмини кўрсатиш орқали сиёсий манфаат кўзлаган бўлиши мумкин. Биз бу асарга муносабат билдиришимиз керак. Акс ҳолда ёшлар ижтимоий тармоқдаги шов-шувларга учиши мумкин”, – дея гапирган уюшма расмийси Рисолат Ҳайдарова.\n“Жинлар базми” романи икки қисмли. Ëзувчи Ҳамид Исмоилнинг Озодликка айтишича биринчи қисмда Ойхон тақдири қаламга олинади. Иккинчи қисмда эса таниқли ўзбек ёзувчиси Абдулла Қодирийнинг қамалиши ва 30-йиллардаги зиёлилар қатағони фожиаси очиб берилади.\nРоманни инглиз тилига инглиз таржимонлари Доналд Рейфилд ва Жон Фарндон ўгирган.\nҲамид Исмоил ўз асарларини ўзбек ва рус тилларида ëзади. Унинг "Темир йўл" романи 2006 йилда таниқли инглиз ëзувчиси Роберт Чандлер тарафидан инглизчага ўгирилиб Лондонда чоп қилинган.\nҲамид Исмоилнинг шеърий асарлари Ингаборг Балдауф ва Зигрид Клайнмихел таржимасида немис тилида ҳам чоп қилинган.


ИЛМ ТАРҚАТИШ – ЭНГ КАТТА ЭҲСОН\n- Май 11, 2022\nЭнг яхши совға – китоб, энг фойдали машғулот – илм олишдир. Улуғ ажрлар ваъда қилинган муқаддас Рамазон ойида пойтахтимизнинг Яккасарой туманидаги “Раҳим ҳожи ота” жоме масжиди маъмурияти ташаббуси билан олий ўқув юртлари талабаларига китоблар эҳсон қилингани ниҳоятда хайрли ва ибратли ишлардан бири бўлди.\nТаъкидлаш жоиз, ушбу тадбир ёшларнинг танловидан келиб чиқиб амалга оширилди. Яъни масжид маъмурияти Алишер Навоий номидаги Тошкент давлат ўзбек тили ва адабиёти университети, Низомий номидаги Тошкент давлат педагогика университети, Тошкент тўқимачилик ва енгил саноат институти билан ҳамкорликда талабалар ўртасида “Китобхонларни қизиқтирувчи китоблар” номли сўров ўтказилиб, уларнинг таклиф ва қизиқишлари асосида рўйхат шакллантирилди. Ушбу рўйхат бўйича ҳар бир олийгоҳ ахборот ресурс марказларига саховатпеша ҳомийларни жалб қилган ҳолда ўн миллион сўм миқдоридан ортиқроқ қийматдаги ўқув қулланмалари, бадиий ва тарихий асарлар ва ҳамда диний адабиётлар тақдим қилинди.\nЖумладан, “Раҳим ҳожи ота” жоме масжиди имом ноиби Муҳаммад Зариф домла ва Тошкент давлат педагогика университетининг Бошланғич таълим факультети талабалари иштирокида бўлиб ўтган ушбу совғани топшириш маросими чинакам маърифий суҳбат тусини олди.\n– Муқаддас динимизда илм-маърифат юксак даражада улуғланади, ҳар бир мўмин-мусулмон банда уни эгаллашга даъват этилади, – дейди Муҳаммад Зариф домла. – Анас розийаллоҳу анҳудан ривоят қилинади. Пайғамбар соллаллоҳу алайҳи ва саллам: “Илм талаб қилиш ҳар бир мусулмонга фарздир”, дедилар. Келгусида болаларга ҳарф танитиш, уларда дастлабки ўқиш ва ёзиш, қолаверса, ахлоқ-одоб кўникмасини ўргатиш билан шуғулланувчи мутахассисликни эгаллаётган сиз талабалар бу борада катта масъулиятга эгасиз. Яъни зиммангизга жажжи қалбларда ўрганиш, илм олиш ҳавасини уйғотиш, билим пойдеворини мустаҳкам қўйиш вазифаси юкланади. Бунинг учун кенг билим ва дунёқарашга эга бўлиш талаб этилади. Ишонамизки, биз туҳфа этаётган китоблар ҳам бу борада сизларга яхши кўмакчи бўлади.\nМазкур китоблар жамламасида Шайх Муҳаммад Содиқ Муҳаммад Юсуфнинг “Ҳадис ва ҳаёт”, Муҳаммад Саид Тантовийнинг “Пайғамбарлар тарихи”, Имом Шамсиддин Заҳабийнинг “Машҳур даҳолар сийрати” каби ислом маърифатидан сабоқ берувчи қимматли асарлар, шунингдек, мумтоз ва замонавий ўзбек адабиёти намуналари, жаҳон адибларининг асарларини кўриш мумкин. Айтиш жоизки, ушбу туҳфа талабаларга катта қувонч бағишлади. Ёшларнинг юз-кўзларида туҳфа қилинган китобларга катта қизиқиш, уларни тезроқ қўлларига олиб ўқиш иштиёқи сезилиб турарди.\nДарҳақиқат, илм-маърифат инсонни етукликка эриштиради. Ўтмишда буюк алломалар етиштириб берган халқимиз ҳаётида китоб муҳим ўрин эгаллаган. Бугун ҳам қадимий эзгу анъаналар тирилиб, турли мол-матоҳ ўрнига китоблар совға қилишга одатлансак, маънавий оламимизда жуда катта ўзгариш содир бўларди.\n– Талабаларимиз жуда илмга чанқоқ, – дейди Бошланғич таълим факультети деканининг ёшлар билан ишлаш бўйича ўринбосари Комилжон Абдуллаев. – Ўқиб-ўрганиш уларнинг бугунги кундаги вазифаси ҳисобланади. Талабаларда билим олишга рағбатни кучайтириш мақсадида турли тадбирлар уюштиряпмиз. Мазкур учрашув бу борада муҳим аҳамиятга эга бўлди.\n– Бизга совға қилинган илм-маърифат хазинаси бўлган бир-биридан қизиқарли, ҳикматга тўлиқ китобларни кўриб хурсанд бўлдим, – дейди талаба Нигора Эштўхтарова. – Уларнинг ҳаммасини ўқиб чиқиш ниятидаман. Чунки бу асарлар бизнинг билимимизни бойитади, дунёқарашимизни кенгайтиради. Ҳақиқий муаллим бўлиб етишишимиз учун бу нарса жуда зарур.\nТадбирда талабалар исломий масалаларга оид, турмушда дуч келинадиган турли муаммолар ечимига берган саволларига батафсил жавоб олишди.\nБундан ташқари, муборак ойда масжид маъмурияти саъй-ҳаракати билан маҳаллалардаги ёлғиз яшовчи, ногирон, кам таъминланган инсонлар, ётоқхоналарда яшовчи ижтимоий химояга муҳтож, ногирон, кўзи ожиз талабаларга ифторлик озиқ-овқат жамланмаси ҳадя сифатида етказиб берилди.\n201 марта ўқилди\nДругие материалы в этой категории: « Франциялик мутахассисларнинг нодир қўлёзмалар билан ишлаш тажрибаси ўрганилди\tМасжидлардан ортиқча коммунал тўлов ундиришнинг олдини олиш бўйича тушунча берилди »\nЎзбекистон мусулмонлари идораси делегациясининг Бошқирдистон республикасига махсус ташрифи Уфа шаҳридан бошланди\nМуфтий ҳазрат Литва муфтийси билан меморандум имзоладилар\nМуфтий ҳазратлари “Имом Термизий” масжидида фарзанд тарбияси ҳақида мавъиза қилдилар (Фотолавҳа)\nДиний идора вакиллари халқаро анжуманда нутқ сўзлади\nМУФТИЙ ҲАЗРАТ ЖУМА НАМОЗИГА ПОЙТАХТДАГИ “ИМОМ ТЕРМИЗИЙ” МАСЖИДИГА ТАШРИФ БУЮРАДИЛАР\nЎзбек олими Мулла Исоқ Иброҳим хотираси Венгрияда ёд этилди\nЎзбекистон мусулмонлари идораси делегацияси Россияга жўнаб кетди\nБугун, 26 май куни соат 19:00 да илм ва одобга оид ҳадислар ҳақида жонли суҳбат бўлиб ўтади\nШемаха – Турк дунёсининг 2023 йилдаги туризм пойтахти\nХалқаро форумда диний бағрикенгликни ёритиш масаласи муҳокама этилди\nТошкент шаҳрининг қадимий дарвозалари тикланади\nТаниқли ва воиз уламоларнинг Тошкент вилояти масжидларига ташрифидан фотолавҳа\nЎзбекистон вакиллари Лондонда ўтказиладиган халқаро анжуманга таклиф этилди\nМисрлик хаттот талаба қиз Қуръонни тўлиқ кўчирди\nЎзбекистондаги бағрикенглик моҳиятини қандай тушуниш керак?\nТуркия уламоларидан иборат делегация Самарқандда бўлди\nИндонезиялик олимлар Ўзбекистон халқаро ислом академиясига ташриф буюрди\nМарвин ТОМАС: “Бухоро декларацияси” жаҳон ҳамжамияти учун катта ютуқ\nЎзбек олимлари Усмонлилар империясининг тарихий архивини ўрганиш имконига эга бўлади\nЯНГИ МАСЖИДДА МУФТИЙ ҲАЗРАТЛАРИ МИНГЛАБ НАМОЗХОНГА МАВЪИЗА ҚИЛИБ БЕРДИЛАР\nБухоро декларациясининг асосий қоидалари\nЖаҳон ҳамжамияти учун жуда муҳим ҳужжат қабул қилинди\nШарқ алломалари мероси халқаро онлайн анжуманда кенг эътироф этилди\nМуфтий ҳазратлари халқаро анжуманда нутқ сўзладилар\nМуфтий ҳазрат Баҳоуддин Нақшбанд мажмуасини зиёрат қилдилар\nПодшоҳ Файсал номидаги Ислом тадқиқотлари маркази билан ҳамкорлик истиқболлари муҳокама қилинди\n“Декларациялар мулоқоти” хорижлик мутахассислар нигоҳида\nМасжидлар фаолиятини қонунчиликка мувофиқ юритиш тушунтирилди\n“Шарқ алломаларининг Ислом цивилизациясига қўшган ҳиссаси” мавзусидаги халқаро онлайн анжуман ўтказилади\nТоғдек бўлса ҳам кечирилади...\nЖумага юриб боришнинг фазли\nҒийбат қандай муолажа қилинади?\nБефойда нарсанинг барчаси зарарли ҳисобланади\nКийиниш маданияти миллат кўрки\nДабусия: “унутилган” шаҳар нидоси\nБерунийнинг доривор ўсимликлар ҳақидаги асарини биласизми?\nДинда саволим бор: "Ўргимчак тушган сувни тўкиб юбориш керак" деган гаплар тўғрими?\nҲар бир сонияга сўроқ бор\n"PULLMAN ZAMZAM" БОШ ДИРЕКТОРИ БИЛАН НАРХ МАСАЛАСИДА МУЗОКАРА ОЛИБ БОРИЛДИ\n- Май 04, 2022\nРамазон ҳайити намози қандай ўқилади?\n- Май 01, 2022


Препаратнинг савдо номи: Цинепар Актив\nТаъсир этувчи моддалар (ХПН): диклофенак, метилсалицилат, зиғир мойи, ментол.\nДиклофенак диэтиламини (БФ) 1,16% оғирлиги/ оғирлиги;\nМетилсалицилати (БФ) 10,00 % оғирлиги/ оғирлиги;\nЗиғир мойи (БФ) 3,00% оғирлиги/ оғирлиги;\nМентол (АҚШ Ф) 5,00% оғирлиги/ оғирлиги;\nЁрдамчи моддалар: бензил ва изопропил спирти;\nТаърифи: алюмин контейнерга жойланган, ўзига хос ҳидли, тиниқ, рангсиз ёки оч сариқ суюқлик.\nФармакотерапевтик гуруҳи: Маҳаллий қўллаш учун анальгетик ва яллиғланишга қарши восита.\nЦинепар Актив спрей таркибига 1% диклофенак натрий диклофенак диэтил аммония куринишида, метилсалицилати, зиғир мойи ва ментол киради\nЯллиғланишга қарши, оғриқ қолдирувчи, иситма туширувчи таъсир кўрсатади. Диклофенак қўйилган жойда тери орқали сўрилади ва циклооксигеназани ингибирлайди, иситма, яллиғланиш ва оғриқни генезида муҳим роль ўйнайдиган эндоген моддалар – простагландинларнинг синтезини сусайтиради. Диклофенак оғриқни олади, яллиғланишни бартараф қилади.\nМетилсалицилат салицил кислотасининг ҳосиласи бўлиб, маҳаллий қитиқловчи таъсирга эга. Терининг рецепторларини таъсирлантириб, метилсалицилат оғриқ ҳисларини камайишига олиб келади. Бундан ташқари, метилсалицилат простагландинларнинг синтезини тормозлайди, бу яллиғланган тўқималарнинг шиши ва инфильтрациясини камайтиради.\nЗиғир мойининг асосий фаол моддаси альфа-линолен кислотаси (тўйинмаган ёғ кислоталарини этил эфири) бўлиб, яллиғланишга қарши таъсирга, антиоксидант хусусиятларга эга, суртилган жойда қон айланишини яхшилайди.\nМентол совуқни сезувчи рецепторларни таъсирлантиради. Бу у суртилган жойда капиллярларнинг торайиши ва ўтказувчанлигини камайиши, совуш ҳиссини сезиш билан кечади. Маҳаллий қитиқловчи ва ўртача намоён бўладиган оғриқни қолдирувчи таъсир кўрсатади.\nДиклофенак диэтиламини ва метилсалицилат спрей ҳолида қўлланганида (терига қўйилган дозасини 3-5%) тери орқали секин сўрилиб, тери ости ёғ қавати, мушак тўқимаси, бўғим капсуласи ва бўғим бўшлиғига киради. Узоқ муддат қўлланганида ёки катта шикастланиш соҳаларига қўйилганида, препаратнинг компонентлари тери ости тўқималарига, синовиал суюқликка, плазмага ўтади. Ўртача биокираолишлигини кўрсаткичлари Сmax 4-5 нг/мл ва Тmax 4,5-8 соат бўлганида AUC – 9-19 нг.соат/мл ни ташкил қилган.\nЦинепар актив спрей таянч-ҳаракат аппаратини оғриқ ва шиш билан кечувчи яллиғланиш ва дегенератив характердаги касалликларида қўлланади:\nанкилозловчи спондилоартрит (Бехтерев касаллиги);\nюмшоқ тўқималарни ревматик касалликлари (тендовагинит, бурсит, миозит);\nўткир подагра, инфекцион, псориатик ва посттравматик артритлар;\nбўғимларни дегенератив касалликлари (катта ва кичик бўғимларни остеоартрозлари);\nумуртқа поғонасини остеохондрози,\nмиалгиялар, невралгиялар, ишиас;\nжароҳатлар (лат ейишлар, бойламлар, мушак ва пайларни чўзилишлари);\nоғир жисмоний юкламалар чақирган мушак ва бўғимлардаги оғриқ.\nКатталар ва 12 ёшдан ошган болалар: Спрейни шикастланган соҳаларга пуркалсин, тўлиқ сўрилгунича енгил массаж қилинсин. Контейнер ичидагисини 5 см узокликдан кунига 3-4 марта пуркаш мумкин.Очик жарохатларга кулланилмасин.\nПрепаратни қўллашдан олдин контейнерни яхшилаб чайқатиш керак.\nдиклофенакка ёки препаратнинг бошқа компонентларига юқори сезувчанлик (аллергия);\nқон яратилишини номаълум этиологияли бузилишлари;\nмеъда ва 12 бармоқ ичакни зўрайиш босқичидаги яраси;\nҳомиладорликни охирги триместри;\nТавсия этилган дозаларда препарат одатда яхши ўзлаштирилади. Маҳаллий қўлланганида препаратнинг жуда оз миқори (тахминан 5%) сўрилади ва қон айланиш тизимига тушади, бу ностероид яллиғланишга қарши воситалар учун характерли бўлган ножўя самараларнинг ривожланиши эҳтимолини пасайишига ёрдам беради. Камдан-кам ҳолларда қўлланган жойда тошма, шиш ва қавариқлар, папулалар, тангачалар, қизаришлар ҳосил бўлиши, шунингдек терини қуриши, ачишиш ёки чимчилаш ҳисси, терини қичишиши каби терининг таъсирланиши бўлиши мумкин. Агарда диклофенак тананинг катта юзасига ва ўзоқ муддат давомида қўлланса, диклофенак сақловчи таблеткалар, шамчалар ёки ампулалар қабул қилинганидаги каби тизимли ножўя таъсирларни ривожланишини инкор этиб бўлмайди. Жуда кам ҳолларда тарқоқ тошмани пайдо бўлиши, юзни шиши (ангионевротик шиш) ва бўғилиш, шунингдек фотосенсибилизация кўринишидаги юқори сезувчанлик реакциялари ривожланиши мумкин. Ҳар қандай ножўя таъсирлари пайдо бўлганида қўшимча текшириш ва даволашни тўғрилаш керак.\nҲар қандай одатда кузатилмайдиган реакциялар пайдо бўлган ҳолларда препаратни қўллашни дарҳол тўхтатиш ва шифокор билан маслаҳатлашиш керак!\nПрепаратни бошқа дори воситалари билан бир вақтда қўллаш мумкин, чунки бу препаратнинг компонентларини улар билан, шу жумладан диклофенак натрийни перорал қабул қилиш билан тизимли ўзаро таъсири аниқланмаган.\nБироқ препарат катта дозаларда узоқ муддат қўлланганида, диклофенак антикоагулянтлар, глюкокортикостероидлар, литий препаратларининг самарасини кучайтириши, шунингдек фуросемид ва тиазид диуретикларнинг таъсирини сусайтириши мумкин. Препарат қон плазмасида дигоксиннинг концентрациясини ошириши, бошқа ностероид яллиғланишга қарши воситаларнинг ўзлаштирилишини пасайтириши, меъда-ичак йўлларининг шиллиқ қаватига уларнинг ульцероген таъсирини кучайтириши мумкин.\nНостероид яллиғланишга қарши воситаларни сақловчи бир неча препаратлар бир вақтда маҳаллий қўлланганида эшакеми, қизариш, қипиқланиш кўринишидаги маҳаллий таъсирланиш ривожланиши мумкин.\nТерининг интакт соҳасига фақат маҳаллий қўлланади. Ёнғиндан хавфли. Контейнер босим остида бўлади. Очиқ олов ва қизиб турган жисмлар яқинида ишлатилмасин. Очик жарохатларга кулланилмасин. Спрей нафас йўлига тушмасин. Кўзлар ва оғизга тушишидан сақлансин. Кўзига ёки оғзига тушган холатларда, илиқ сув билан ювиб ташланади. Бўшаган контейнерга қуёш нурларини тўғридан тўғри тушишидан сақлансин. Контейнер ҳатто бўш бўлган ҳолатда ҳам шикаст етказилмасин ва ёқилмасин. Фреон сақламайди.\nЎрамида кўрсатилган яроқлилик муддати тугаганидан сўнг ишлатилмасин ва болалар олаолмайдиган жойда сақлансин.\nҲомиладорликда ва эмизиш вақтида препаратни ишлатишдан олдин шифокор билан маслаҳатлашиш керак. Препарат маҳаллий қўлланиши ва тизимли сўрилиши минимал даражада эканлиги сабабли ҳомилага ножўя таъсир қилиш эҳтимоли кам, бироқ шундай бўлса ҳам буни эътиборга олиш керак. Агар она учун потенциал фойда ҳомила ва бола учун ҳавфдан устун бўлса, ҳомиладорлик ва эмизиш даврида қўллаш мумкин. Ҳомиладорликни кечки муддатларида (учинчи триместри) препаратни қўллашдан сақланиш керак. Препаратни она сутига ўтиши номаълум. Лактация вақтида препаратни қўллашдан олдин шифокор билан маслаҳатлашиш керак.\nТавсия этилган дозаларда ишлатилганида дозани ошириб юборилиш ҳавфи йўқ. Бехосдан ютиб юборилганида меъдани ювиш ва фаоллаштирилган кўмир қабул қилиш керак. Дозани ошириб юборилиши ривожланганида зудлик билан тиббий ёрдамга мурожаат қилиш керак.\nЧиқарилиш шакли: 50 мл/35 г ва 75 мл/53 г дан алюмин аэрозоль контейнерлар қўллаш бўйича йўриқномаси билан бирга картон қутида.\nҚоронғи ва қуруқ жойда +250С дан юқори бўлмаган ҳароратда сақлансин.\n“Marion Biotech Pvt.Ltd.”,


16 апрель, 2021, 16:50\nХўш, сизнингча якунда олтин медаллар кимга насиб этади? Фикрингизни албатта изоҳларда ёзиб қолдиринг!\nБундан 2 ой аввал, SPORTS.uzда «Атлетико»нинг чемпионликни деярли чўнтагига солиб қўйганига шаъма қилувчи мақола эълон қилинган эди. Бироқ апрель ойида барчаси ўзгариб кетди. «Матрасчилар» ўз имкониятларини кетма-кет йўққа чиқаргани сабабли, Ла Лига энг интригага бой биринчиликка айланиб улгурди. Хўш, қолган чемпионатларда аҳвол қандай? Қайси клублар ички мусобақада тенгсиз бўлишга яқин турибди?\nАПЛ. Зерикиб кетган мухлислар ва «Манчестер Сити»нинг чемпионлиги!\nКўплаб фанатлар Англия биринчилигидан бошқа чемпионатларни кузатмайди. Улар учун Франция, Италия ва Германиядаги чемпионатлар деярли аҳамиятсиз. Қайсидир маънода, бу фикрга қўшилиш мумкин. Айниқса, Италия қария футболчилар учун маконга айланган бир пайтда, АПЛнинг ишқибозлари ортиб кетди. Ла Лигада эса Роналду-Месси қарама-қаршилиги энди йўқ. Шу боис, интрига ҳам аввалги даражасида эмас.\nАнглияда 2018/19 йилги мавсумни «Манчестер Сити» иккинчи поғонадаги «Манчестер Юнайтед»дан 18 очко фарқ билан якунлаганди. «Шаҳарликлар» Пеп Гвардиола қўл остида 100 очко жамғаргани ёдингиздан кўтарилмаган бўлса, ажаб эмас. 2019/20 йилги мавсумда эса, «Ливерпуль» «Манчестер Сити»дан 18 очко кўпроқ ишлаб чемпионликни тантана қилди. Жорий мавсумда ҳам чемпион номи ҳал этиб бўлинди. «Лидс»га кутилмаганда мағлуб бўлган «Сити» 11 очко (захирада ўйин мавжуд) фарқни йўққа чиқариб қўймаслиги турган гап. Афсуски, АПЛга араб шайхларнинг пуллари кириб келгач, чемпионлик пойгаси аввалги даражасини йўқотиб қўйди. Энди кучли тўртликка кириш учун бўлаётган «жанг» сабабли мухлислар чемпионатни кузатиб бормоқда.\n«Бавария» ҳамма билан мушук-сичқон ўйнамоқда, бироқ...\nЎтган йили «Бавария»ни тўхтатиб қоладиган куч топилмаган эди. Флик қўл остида йўлидан чиққан барчани улоқтириб юборган «Бавария»нинг ҳозирги аҳволи чакки эмас. Шундай бўлса-да, бутун мавсум давомида клуб ўзи учун муаммолар яратишдан тўхтаб қолгани йўқ. Эътиборлиси шундаки, бу муаммоларни ўзлари бартараф қилишда давом этишмоқда.\nҲозирда Мюнхен клуби «РБ Лейпциг» билан 5 очколик фарқни ушлаб турибди. Назарий жиҳатдан «буқалар»да Мюнхен жамоасини қувиб ўтиш имкони бор, аммо бунга уларнинг ўзи ҳам ишонмаслиги аниқ. «Бавария» бироз қулайроқ жойлашиб олиш учун ортга чекинди холос. Боз устига, ЕЧЛдаги юриш ўз якунига етгани уларни бор эътиборини чемпионлик пойгасига қаратишини таъминлаб беради.\n«Интер» баҳорни кутди ва тезликни оширди\nЎтган йили мураббийлар ўртасида бўлиб ўтган сўровномада, А Сериянинг 16 мутахассиси Антонио Контени «Скудетто»ни қўлга киритишини башорат қилган эди. «Ювентус» ва «Милан» эса, атиги 1 тадан овоз йиғган. Қолганлар эса, бетараф бўлишни афзал кўрган. Қайсидир маънода, «Интер» бунга ҳақли. Клуб Конте қўл остида ўз ўйин фалсафасига эга бўлди. Барқарорлик пайдо бўлди. Энг муҳими эса, ўйин сифати ошди.\nКатта эҳтимол билан, миланликлар яратиб берилган имкониятни қўлдан бой бермайди. Феврал ойининг ўрталарига қадар «Милан» пешқадамлик қилганига қарамай, апрель ойида «Интер» бор тезлигини ишга солди. Оқибатда, Ибрагимовичнинг клуби 11 очкога ҳамшаҳарларидан ортда қолиб кетди. Қолган турлар давомида «кўк-қоралар»ни қувиб ўтиш имконсиз. «Ювентус» ва «Милан»да муаммолар етарлича. «Наполи» ва «Аталанта» эса, керагидан ортиқча очко йўқотиб бўлди.\nФранцияда ПСЖни тахтдан қулатилмоқчи! «Лилль» бунга жуда яқин!\nЛига 1 да ғолиблик учун кураш авж палласига кўтарилди. «Лилль» ПСЖни 3 очко фарқ билан ортда қолдирмоқда. Амалдаги чемпионни «Лион» ва «Монако» кўз узмай кузатмоқда. 4 жамоа қандайдир 5 очко сабабли, жуда ҳам зич жойлашган. Франция чемпионатига бўлган эътибор камлиги боис, мухлислар интригадан бебаҳра қолиб кетишмоқда. Барча ПСЖ ўзиники қилиб бўлган Франция чемпионатидан воз кечган бир пайтда, Лига 1 янги даражага кўтарилганини кўрсатиб қўйди. Ҳозир ҳаммани "ПСЖ чемпионликни қўлдан чиқариб юборадими?" қабилидаги савол қийнамоқда. Бунинг жавобини тез орада билиб олишимиз мумкин.\n«Атлетико», «Реал» ва «Барселона» учун кураш энди бошланди\nДиего Симеоне шогирдлари учун «Леванте»га қарши икки ўйинда жамғарилган 1 балл муваффақиятсизликнинг дебочасига айланди. Кейин Карим Бензема 88-дақиқада «Атлетико»ни Мадрид дербисидаги 3 очкодан маҳрум қилди. Сўнгра «Хетафе» ва «Бетис» билан очко бўлиб олишга тўғри келди. «Севилья»дан қабул қилиб олинган мағлубият эса, клуб имкониятларини кескин камайтириб ташлади.\nЛуис Суареснинг жароҳат олиши «матрасчилар»нинг барча режаларини барбод қилиб юборгани рост. Қайсидир маънода, «Реал» ва «Барселона»нинг ғалабали серияси ҳам вазиятга ўз таъсирини кўрсатди. Ҳозир турнир жадвали ажойиб кўринишда: «Атлетико» - 67, «Реал» - 66, «Барселона» 65 очко! ҳеч ким сўнгги турларда омад қайси клубга боқишини билмайди. Балки, «Атлетико» хатоларидан тўғри хулоса чиқариб марра яқинида тезликни оширар?! Балки, «Барселона» ғалабали сериясини давом эттирган холда «Атлетико» билан ўйинда чемпионлик пойгаси масаласини ҳал этар?! Боз устига, бу ўйин «Камп Ноу»да бўлиб ўтади. Балки, «Реал» кадрлар билан муаммоларга қарамай, муҳим ўйинларда характер намойиш этар? ана шунда, «Атлетико»нинг биргина қоқилиши «Қироллик клуби» учун кифоя бўлади. Зидан шогирдлари «Атлетико» ва «Барселона»га қарши 4 ўйинда 10 очко жамғаришга муваффақ бўлди. Шунинг ўзи уларни чемпионлик учун ҳақли эканлигидан далолат. Хўш, сизнингча якунда олтин медаллар кимга насиб этади? Фикрингизни албатта изоҳларда ёзиб қолдиринг!


Бангладешда икки миллион кишини эвакуация қилиш бошланди — Sof.uz\nБангладешда икки миллион кишини эвакуация қилиш бошланди\n19.05 15:42 511 Жаҳон\nБангладеш ҳукумати "Ампан" сиклони яқинлашгани сабабли қарийб 2 миллион кишини эвакуация қилишни бошлашга буйруқ берган.\n"Жануби-ғарбий соҳилда жойлашган 19 энг заиф минтақадаги туман маъмуриятидан одамларнинг ҳаётини сақлаб қолиш учун барча чораларни кўришни сўрашди", - деди Табиий офатларни бошқариш вазирлиги котиби Шаҳ Камол.\nАгентлик маълумотларига кўра, 1,8 миллиондан 2 миллионгача одам хавфсиз жойга олиб борилиши керак, улар учун 13 мингдан ортиқ бошпана тайёрланган.\nШанба куни Бенгал кўрфазида пайдо бўлган Ампан сиклони Бангладешнинг Пайра портидан жануби-ғарбга 725 километр масофада жойлашган. Метеорологларнинг фикрига кўра, шамолнинг максимал тезлиги соатига 225 километрга етиши мумкин.\nБангладеш табиий офат\nКеча, 12:32 2915\n28.05 17:36 2587\n27.05 15:48 2104\n27.05 12:31 1809\nКеча, 11:35 546 Ўзбекистон


Тошкент Галина Пугаченкованинг уйи вайрон бўлмоқда, бизнесменнинг кошонаси эса бўй чўзмоқда - Фарғона.Ру ахборот агентлиги\n13:50 msk, 5 Август 2020\nТошкентнинг Миробод туманида жойлашган, атоқли археолог ва санъатшунос Галина Пугаченкова умрининг сўнгги йилларини ўтказган уйнинг деворлари дарз кетишда давом этмоқда, томидан сув ўтиб, зангли сув оқиб кетган. Бу уйда археологнинг 75 ёшли кўзи ожиз ўғли Ростислав Сосновский рафиқаси Елена Культиасова билан бирга яшайди. Аммо бу муаммоларни келтириб чиқарган қўшни бино улкан кошонага айланиб улгурди, расмийлар эса шикоятларга жавобан хатлар-у қуруқ ваъдалардан нарига ўтмаяпти.\nЭслатиб ўтамиз, Сосновский билан Культиасова ўз уйларини сақлаб қолиш учун етти йилдан бери курашмоқда. Гап шундаки, 2009 йилнинг бошида Ҳиндистонлик бизнесмен Джайбир Сингх қурилиш меъёрларига риоя этмасдан ва қўшниларнинг розилигини олмасдан туриб умумий бинонинг иккинчи ярмида икки қаватли клиника қуришга қарор қилди. Шу мақсадда умумий бинонинг бир қисми бузиб ташланди, бунинг оқибатида уйнинг ички деворлари ташқи девор вазифасини бажарадиган бўлиб қолди. Кейин қўшниларга ёнма-ён ҳовлида уч метрли котлован қазилди. Натижада машҳур олимнинг уйи дарз кета бошлади.\n2009 йилнинг ёзида клиникани қуриш тақиқлаб қўйилди, иморатчи ҳиндий эса маъмурий жавобгарликка тортилди. Ишлар тўхтатилди. Аммо 2015 йилнинг октябрида қурилиш яна жонланди, чунки маълум бўлишича, ҳинд бизнесмени барибир туман ҳокимиятидан рухсатнома олишга эришибди. Бугунги кунга келиб, котлован ўрнида икки қаватли кошона қад кўтариб турибди.\nСўнгги етти йил ичида Пугаченкова оиласи ариза билан кўплаб идораларга мурожаат қилди, буларга жумладан: Вазирлар Маҳкамаси, Президент аппарати, Бош прокуратура, Миробод тумани маъмурияти, Давлат санитар-эпидемиологик назорат маркази ва Ер ресурслари ва давлат кадастри бошқармаси киради. Аммо ҳеч биридан наф бўлмади: ҳамма идоралардан мужмал жавоблар, яъни қуруқ расмиятчилик учун ёзилган хатлар келди.\nЖумладан, ўтган йилнинг декабрь ойи ўрталарида Сосновский оиласи Бош прокуратурадан хат олди, унда биттагина гап ёзилган эди: “Сўровингиз Тошкент шаҳар прокуратурасига юборилди”. Аммо шаҳар прокуратурасидан шу кунгача ҳеч қандай жавоб келмади.\nБундан олдинроқ Архитектура ва қурилиш бош бошқармасидан хат келган эди, унда ёзилишича, бинони қуриш учун Сингхга берилган рухсатномада ён қўшнилардан розилик олиш шарт қилиб қўйилган экан. Аммо АҚББ назорат органи эмас, шунинг учун ҳеч кимга буйруқ бера олмайди.\nҚурилиш туфайли пайдо бўлган ёриқ ёнидаги Пугаченкованинг портрети\nБир неча марта уринишдан сўнг, декабр ойининг бошида Сосновский ва Культиасовга Миробод тумани ҳокими Шарофиддин Қодиров қабулига кириш насиб қилди. Ҳоким Миробод туманининг Архитектура ва қурилиш бошқармаси ҳамда БТИ раҳбарининг олдида бу кошона Пугаченкованинг уйидан баланд бўлмаслигини айтди.\n“Хўш, нима бўлди? Кошона икки қаватли бўлди. Шундан сўнг яна ҳокимнинг қабулига киришга роса ҳаракат қилдим, аммо иложи бўлмади”, - дейди Культиасова. Унинг айтишича, унинг турмуш ўртоғи билан бирга бирон-бир идорадан тайинли жавоб олишга ҳаракат қилиши наф бермаган.\nБу пайтга келиб, уйнинг хоналарида янги ёриқлар пайдо бўлиб, сув сиза бошлади, ваннахонадаги деворлардан бири бўртиб чиқди. Шу йилнинг январида қурувчилар ўртадаги умумий деворлардан бирини бузиб ташлади, натижада даҳлиз бутунлай очилиб қолиб, икки ҳафта давомида кўчага кўриниб турди. Кейин деворни юпқа девор билан беркитиб, ички томонини гипсокартон билан қоплашди. Ташқи томонини қандайдир иссиқликни сақлайдиган пахта билан қоплашга ваъда беришди, аммо бу ваъда қуруқ гаплигича қолиб кетди.\nБутун қиш давомида Сосновский ва Культиасовларнинг уйида шамол айланиб турди, ваннахона ва яна бир хонанинг шифтидан зангли сув тинмай оқди – Елена челакларни алмаштириб туришга улгурди холос. Маълум бўлишича, Сингхнинг қурувчилари томни тешиб қўйишган экан, кейин Елена ишчи ёллаб, таъмирлатишга мажбур бўлди. Қанчалик яхши таъмирлангани ҳозирча номаълум, кейинги қишда қорлар эриганда билинади.\nШу кунларда Культиасова Миробод тумани ҳокимияти қошидаги Тадбиркорлик субъектларига давлат хизматларини кўрсатиш марказига мурожаат қилиб, қачонлардир Сингх томонидан топширилган ҳужжатлар тўпламини сўради. Қоғозни кўрсатишмади, аммо қурилишга Сосновский рухсат бергани ҳақида ҳужжат борлигини таъкидлашди. Культиасова ўша ҳужжатни кўрсатишни қатъий илтимос қилганидан кейин, 12 апрел куни унга жавоб бериб, рухсатнома топилмаганини айтишди...\nШундай қилиб, хусусий клиника қурилиши давом этмоқда, аммо бунга ҳеч ким халақит беролмайдиганга ўхшайди. Аммо Сосновскийга кўра, “қурилганига эллик йилдан ошган уйимизга тақаб қурилган катта бино туфайли ер чўкиб, уйимиз қулаб тушиши мумкин”.\nБу уйнинг диққатга сазовор жиҳати шундаки, унда Пугаченкова умрининг сўнгги уч йилини ўтказганидан ташқари, унинг ёдгорлик хонаси ҳам бор бўлиб, бу хонада у умрининг охиригача ишлаган. Бу уйда Пугаченкованинг деярли 400 томли архиви сақланиб, бу китоблар кўплаб археологик тадқиқотларнинг чоп этилмаган маълумотларини ўз ичига олади.\n“Сингхнинг такаббурлиги, бу ерда яшовчиларга нафрат билан қараши ва бутунлай жазога тортилмаслигидан таажжубдаман, - дейди аччиғини боса олмай Сосновский. – Бунга сабаб унинг элита табақасидан эканилигими ёки унинг хулқ-ахлоқига боғлиқми ёки унинг ортида кимдир борлигигами?..”\nГалина Анатольевна Пугаченкова (1915 - 2007 й.) – Марказий Осиёнинг энг атоқли санъатшуноси ва маданият тадқиқотчиси, Ўзбекистон Фанлар академияси академиги, Тожикистон Фанлар академияси фахрий академиги, Страсбург университети фахрий доктори, Академик пальма Франция Давлат ордени кавалери. Унинг оламшумул тадқиқотлари ва кўплаб тилларга таржима қилинган 750 та илмий иши туфайли дунё илм-фан соҳасида Ўзбекистон давлати инсон цивилизациясининг энг қадимий ўчоқларидан бири сифатида танилган.


05:00 / 23.01.2017 2062 pdf Ўқиш режими + -\nОяти карима зикр қилган «арзон баҳо» ҳақида Имом Ҳасан Басрий: «Арзон баҳо–дунё ва унинг нарсаларидир» деган эканлар. Дунёга молу бойлик, мансаб ва бошқалар киради.\nУшбу ояти каримада инсон томонидан содир этиладиган энг улкан жиноятлардан бири ҳақида сўз кетмоқда. Бу ояти каримада дунё тарихидаги энг улкан жиноятлардан бирини содир этган набокорга дуои бад бўлмоқда.\n«Китобни ўз қўли билан ёзиб, сўнгра уни арзон баҳога сотиш учун: «Бу Аллоҳнинг ҳузуридан», дейдиганларга ҳалокат бўлсин!»\nМолу дунё, мансабу амал, айшу ишрат ва ҳузур-ҳаловот йўлида билиб туриб, дин аҳкомларини бузадиган аҳли жаҳолатнинг васфи будир! Ундоқ жоҳиллар ўзларига диний илмларни билиш нисбатини берадилар. Улар кишиларга диний таълим бериш, дин аҳкомларини баён қилиб бериш даъвосини қиладилар. Бошқа кишилар, хусусан диний илмлардан бехабарлар ёки етарли илми бўлмаганлар эҳтиёжлари тушганда ана ўша диний илм соҳибилигини даъво қилиб юрган шахсларга мурожаат қиладилар. Бундоқ пайтда ҳақиқий диний олим Аллоҳнинг ҳукмини тўғри ҳолда айтиб беради. Сохта диний олим эса, вазиятга қарайди. У ўзининг дунёвий манфаатини ҳамма нарсадан устун қўяди. У ўзига фоида етиши учун Аллоҳ ҳаром қилган нарсани ҳалол, дейиши ёки аксинча, Аллоҳ ҳалол қилган нарсани ҳаром дейиши турган гап. Шундоқ қилиб, динни бузадилар. Натижада барча томон расво бўлади. Шунинг учун ҳам оятда ундоқ кишиларга ҳалокат тилаб дуои бад қилинмоқда. Ҳа,:\n«Уларга қўллари билан ёзган нарсаларидан ҳалокат бўлсин! Уларга топган фойдаларидан ҳалокат бўлсин!»\nЯҳудийлар ана шундоқ қавм эдилар. Уларнинг омийлари динларини ўрганмай, хомхаёллар билан юрар эдилар. Уларнинг олимлари эса, динни арзон баҳога сотар эдилар.\nОмийлари ва олимларининг ҳоли бундай бўлган қавмнинг иймонга келишидан умидвор бўлса бўладими?! Тафсирчи олимларимиз оятлар Бани Исроил ҳақида тушган бўлса ҳам, ҳаммага тегишлидир, деганлар. Ҳозирги кунда мазкур сифатларнинг кўплари мусулмонман, деб гердайиб юрганларда ҳам мавжудлиги кишини даҳшатга солади.\n05:00 / 23.01.2017 2098\n05:00 / 23.01.2017 1995\n2435 05:00 / 19.01.2017\n2224 20:13 / 26.04.2018\n3137 19:50 / 29.04.2019\n3496 20:03 / 02.04.2018


Бизнинг ғамимиз нима?\n33816 Ўқиш режими + -\nБир гал Расулуллоҳ соллаллоҳу алайҳи васаллам Ҳафса розияллоҳу анҳонинг ҳузурларида қолганларида онамиз у кишига икки қават қилиб тўшак солиб бердилар. У зот алайҳиссалом эрталаб туриб: «Нима қилиб қўйдинг, Ҳафса?!» деб бу онамизни бироз койидилар. «Бу кеча менга ўринни икки қават солиб берибсан! Тонг отгунча ухлабман. Менга дунёнинг нима кераги бор эди?! Мени юмшоқ тўшак ила машғул қилишингнинг нима кераги бор эди?!» дедилар...\nБизнинг ғамимиз нима? Биз қайтага юмшоқ-юмшоқ ўринларда ётолмасак, шикоят қиламиз. Дунё матоҳларига ета олмасак, сиқиламиз...\nБир гал саҳобалардан бири Расулуллоҳ соллаллоҳу алайҳи васалламнинг ҳузурларида тунаб қолиб, тунги намоз учун турганларида таҳоратларига сув тутиб хизмат қилдилар. Шунда у зот алайҳиссалом: «Сўра», дедилар. Саҳобий розияллоҳу анҳу: «Эй Аллоҳнинг Расули, жаннатда сизнинг рафиқингиз бўлишни сўрайман», дедилар...\nБизнинг ғамимиз нима?..\nБир гал Расулуллоҳ соллаллоҳу алайҳи васаллам ансорлардан бирининг хафа бўлиб юрганини кўрдилар. У кишидан «Эй фалончи, нега хафасан?» деб сўрадилар. Саҳобий розияллоҳу анҳу: «Эй Аллоҳнинг Расули, ҳозир сиз бизнинг ёнимиздасиз. Юзингизга боқиб турибмиз. Сиз пайғамбарларнинг олдига кетиб қолсангиз, биз сизга ета олмаймиз», дедилар.\nБир гал оналаримиз розияллоҳу анҳунна Расулуллоҳ соллаллоҳу алайҳи васалламдан кўпроқ нафақа сўрадилар. Шунда Аллоҳ таоло оят нозил қилиб, уларга ё дунё матоҳини истаб Набий алайҳиссаломдан ажралишни, ё Аллоҳ ва Унинг Расулини, охиратни танлашни айтди. Оналаримиз барчалари Аллоҳ ва Унинг Расулини, охиратни танладилар.\nБир гал бир киши келиб, Расулуллоҳ соллаллоҳу алайҳи васалламдан «Қиёмат қачон, эй Аллоҳнинг Расули?» деб сўради. «Сен унга нима тайёрладинг?» дедилар Расулуллоҳ соллаллоҳу алайҳи васаллам. «Мен унга кўп намоз, рўза ва садақа тайёрлаганим йўқ. Лекин Аллоҳни ва Унинг Расулини яхши кўраман», деди у киши. Расулуллоҳ соллаллоҳу алайҳи васаллам: «Сен ўзинг яхши кўрганлар билан биргасан», дедилар. Буни эшитган у зот алайҳиссаломнинг ҳузурларидаги бошқа саҳобалар: «Биз ҳамми?» дедилар. Расулуллоҳ соллаллоҳу алайҳи васаллам: «Ҳа», дедилар. Саҳобалар розияллоҳу анҳум: «Ўша куни қаттиқ хурсанд бўлдик», дейдилар.\nҚубайса ибн Жобирдан ривоят қилинади «Умар «Ким раҳим қилмаса, унга ҳам раҳим қилинмайди. Ким бировни кечирмаса, у ҳам кечирилмайди. Ким бировни афв қилмаса, у давоми...\n09:00 / 15.11.2016 1588\n02:58 / 08.11.2016 2749\n21:35 / 25.01.2017 1915


Турсунбой Боймиров. Биламан, яхши биламан (ҳажвия) — www.ziyouz.uz\nБош саҳифа Ўзбек насри онлайн антологиясиТурсунбой Боймиров (1949)Турсунбой Боймиров. Биламан, яхши биламан (ҳажвия)\n– Кеча туғилган кунингиз зиёфатига қарашиш билан бутун куним ўтди, – ахборот берди Исмат бошлиғига. – Сизларни жўнатганимиздан сўнг девлар кетиб, сулаймонлар қутулгандек бўлдик.\n– Биламан, жуда яхши биламан, – Исматнинг сўзини бўлди бошлиқ, – яйраб ўтириб, роса ичгансизлар. Лекин, сен Исматбой, бу гапларни қўятур. Зиёфат ўз йўлида. Ёрдамчи хўжаликдаги чорванинг ойлик ҳисоботи ҳақида гапир. Тахладингми? Натижаларидан ахборот бер.\nҲисобчи Исматбой бундай сўровларнинг устаси бўлиб кетганидан гап нима ҳақда кетаётганини дарров англади. Бошлиқдан эгилиб кечирим сўради-да, гапини давом эттирди.\n– Бешта қўчқорни ажратиб олиб, боқаётганимиздан хабарингиз бор. Шу қўчқорлардан биттаси етилиб қолди. Етмиш килолар гўшти бор. Бу юк билан қўйларга насллик қилолмайди. Кеча шуни сўйдириб, зиёфатингизга ўн килосини ажратиб, қолганини буздирмай уйингизга элтиб бердим.\nБошлиқ кўрсаткич бармоғини лабига тикка босди.\n– Секинроқ, томда ҳам қулоқ бор, дейдилар. Чечанг хурсанд бўлгандир?\n– Уйга бутун бир қўчқор гўшти келгандан сўнг хурсанд бўладилар-да. Болаларингизнинг қувонганини айтмайсизми…\n– Секинроқ гапир-е! Паст овозда имо-ишора билан тушунтир. Кейин-чи? Ўтиришларинг хушвақтлик билан тугадими?\n– Яширмайман, кўп ичдик. Ўғлингиз косагул эдилар-да, қўлларини қайтаролмадик. Ҳалиги, меҳмонлардан бири олифталик қилиб “ичмайман!” деб тихирлик қилди. Лекин, ёмон иш бўлди-да.\n– Биламан, – деди бошлиқ бепарволик билан, – нима иш қилганликларингни жуда яхши биламан. Бир-бирларинг билан гап талашиб ҳам олгансизлар. Балким муштлашгандирсизлар?\n– Ҳа-да! Билгандай гапирасиз-е, бошлиқ. Худди шундай бўлди, – айтмоқчи бўлган гапига имконият бўлганидан қувониб гапирди Исмат. – Ўғлингизга жуда ҳавасим келади-да. Ўзлари тенгилар бир урса, икки карра қайтим берадилар. Зарб билан уришга уста.\n– Биламан, – деди бошлиқ гердайиб. – Бокс тўгарагига қатнашиб, аниқ мўлжалга уришни ўрганган-да. Жароҳат олганлар ҳам бўлгандир?\n– Ҳа! Йўғ-е, – қурмалиб қолди Исмат. – Бу галги жароҳат… Нима десам экан…\n– Мен биламан-да, – деди бошлиқ билағонлик қилиб, – бир мушт билан эсдан кеткизгандир. Балким сени. Меҳмонлар хафа қилмадими?\n– Сиз айтгандан ҳам ёмон бўлди, – деб чайналарди Исмат. – Икки курак тишлари синиб тушди. Оғизларидан қон келиб, эсидан кетдилар. Узоқ вақт ўзларига келмадилар. Бошларида турдик.\n– Ана, – деди бошлиқ завқланиб, – биламан-да мен. Ким экан у сен “сиз”лаб гапираётган шўринг қургур? Муовиннинг ўша латта ўғли эмасми? Бечорага раҳмим келади. Яна икки-уч кун гинахонлик экан-да?!\n– Эсанкиратган зарб кайфга қоришма бўлиб, икки соатлардан сўнг кўзларини очиб, сув сўрадилар. Сизни безовта қилмадик.\nБошлиқ гавдасини столга ташлаб, кўзойнагини қўлига оларкан, Исматга шубҳали қаради.\n– Биламан, яхши биламан… Ким ҳақида гапираяпсан? Билсам бўладими?\n– Ўғлингизни Фозилжон акамнинг ўғли Ғани бир уришда ағдариб ташлади. Кесилган дарахтдай қуладилар. Эзилиб кетдим. Кечирасиз, айтиб қўйганим учун.\nБошлиқ ўрнидан сапчиб турди. Лекин, шу заҳотиёқ шалпайиб ўрнига ўтириб қолди. Ҳушидан кетиб, энди ўзига келаётган одам қиёфасида эгилиб турганича, ғудранди.\n– Э-э… Фозилжон акамнинг шундай чапдаст ўғиллари бор эканми? Ўғил бўлгандан сўнг шундай бўлсин-да. Майли урсин, хижолат бўлма! Бизнинг ўғил уришни ўргансин-да. Ким билан муомала қилишни тушуниб олади.\n– Хўп десангиз, ўша зўравон гапини бир уришда… – керилди Исмат бошлиғининг аҳволига ачиниб.\n– Биламан, – бошлиқ еб қўйгудек Исматга тикилди, – жуда яхши биламан. Сени ҳам бир калла қилиб оғзи-бурнингни қонга бўяшини биламан. Чиқ, кўзимдан йўқол!\nИсмат бошлиғидан кечирим сўраб, эгилиб-букилганича хонадан чиқди. Чуқур нафас олиб, ўзича ғўлдиради:\n– Бошлиқнинг шундай дейишини мен ҳам яхши биламан. Ахир, зўравон Ғани бошлиқнинг бошлиғининг ўғли-да. Буни эса ҳамма яхши билади.\n← Аввалги Аввалги Жарасқан Абдирашев (1948-2001)\nКейинги → Кейинги: Кенгшилик Мирзабек (1946-1989)


Молдовалик деҳқонлар хўраки узум ҳосили юқори бўлишини ва уни сотиш мавсуми қийин кечишини тахмин қилишмоқда • EastFruit\nБош саҳифа › Долзарб › Молдовалик деҳқонлар хўраки узум ҳосили юқори бўлишини ва уни сотиш мавсуми қийин кечишини тахмин қилишмоқда\nМолдовалик деҳқонлар хўраки узум ҳосили юқори бўлишини ва уни сотиш мавсуми қийин кечишини тахмин қилишмоқда\nМуаллиф: EastFruit 26 Авг 21 29 Авг 21 017\nУзум плантацияларининг оммавий ҳосил йиғиш арафасидаги ҳолатини баҳолашдан келиб чиққан ҳолда, Молдова мевачилари ассоциацияси мутахассисларининг ҳисоблашича, бу йил мамлакатда хўраки узум навларининг биологик ҳосили 120 минг тоннадан ошиши мумкин (2020 йилда – 73 минг тоннадан сал зиёд). Айни пайтда, эксперт баҳолашларга кўра, асосий экспорт нави бўлган “Молдова” узумининг ҳосили айниқса юқори бўлади. Ҳозирги кунда маҳсулотларнинг катта қисмининг сифати умуман олганда яхши. Аммо баъзи масалалар бор.\nМолдовада сўнгги беш-етти йилда хўраки узум навларининг биологик ҳосили 100 минг тоннадан ортган йиллар кўп эмас: 2019 йилда – 112 минг тоннага яқин, 2018 йилда – 126 минг тонна. 2017 йилда – 109 минг тонна. Бироқ, унинг 30 фоизгачаси мева бозори, айниқса ташқи бозорлар талабларига жавоб бермаган ва асосан қайта ишлашга йўналтирилган. 2021 йилда ўзига хос об-ҳаво шароитлари туфайли деярли бутун вегетация даври мобайнида маҳсулот сифати, эҳтимолки, турлича бўлади.\nШунингдек ўқинг: Катта муваффақиятсизлик – 2021 йилнинг биринчи ярмида Молдовадан Россияга мева экспорти натижалари\nБаҳорда ва ёзнинг биринчи ярмида ёғингарчиликлар кўп бўлганлиги сабабли аксарият узумзорлар у ёки бу даражада касалликлардан (милд ва оидиум) жабр кўрди. Қўшимчасига, тез-тез ёмғир ёғиши ўсимликларни ўз вақтида ва сифатли ҳимоялашга халақит қилди. Кўплаб узум етиштириш хўжаликлари санитар ишлов беришлар сонини оширишга ва ҳимоя схемаларида турли таъсирга эга препаратларни аралаштириб ишлатишга мажбур бўлдилар. Касалликлар тарқалиши муаммоси айни дамда ҳам долзарб бўлиб турибди. Шу боис, мутахассислар бир йилга чўзилган мева етиштириш даврининг охирги “финал олдидан юз метрида” узумзорларда фитосанитар тадбирларга эътиборни сусайтирмасликни тавсия қилмоқда. Агар, дейлик, оидиум узум поясига зарар етказса, узум бошларининг банди маҳсулотни сақлаш жараёнида қорайиб кетади ва бу унинг товар кўриниши ва қийматини кескин пасайтириб юборади.\nБундан ташқари, Мевачилар ассоциацияси мутахассислари миришкорларни плантацияларда кимёвий ишлов бериш ҳисобини юритишга ҳамда сўнгги ҳимоя тадбирлари ўтказилганидан то маҳсулот сотилгунига қадар “кутиш муддатлари”га риоя қилишга чақирмоқда. Назорат қилинадиган газ муҳитига эга совиткичлардаги узумлар борасида эса маҳсулот таркибида олтингугурт миқдорини назорат қилишни йўлга қўйиш зарур. Бу бўйича узумчилик ташкилотлари раҳбарларининг қайд этишича, ҳозирга қадар Молдова узуми маҳсулот таркибида пестицид қолдиқлари меъёрдан юқори эканлиги боис европалик харидорлар томонидан қайтарилган ҳолат бўлмаган. Янги сотув мавсумида ҳам ушбу натижани сақлаб қолиш жуда муҳим.\nкимёвий ишловМолдовасархил мева-сабзавотлар бозорисифатхўраки узумэкспорт


Яна 132 нафар кишида коронавурус аниқланди (жами — 20952) – Газета.uz\nЯна 132 нафар кишида коронавурус аниқланди (жами — 20952)\nКоронавирус беморлари сони 132 нафарга ортиб, жами 20952 кишини ташкил этмоқда. Янги ҳолатларнинг 84 нафари Тошкент шаҳрида ва 48 нафари Тошкент вилоятида аниқланди. Шу билан бирга, яна икки нафар коронавирус бемори вафот этди.\nLotinchada 27 июл 2020, 17:10 Коронавирус\n27 июль куни соат 17:00 ҳолатига кўра, Ўзбекистонда коронавирус инфекцияси қайд этилганлар сони 20952 нафарни ташкил этмоқда, дея маълум қилди Соғлиқни сақлаш вазирлиги.\nУнга кўра, касалланиш ҳолатларининг 84 нафари Тошкент шаҳрида, 48 нафари Тошкент вилоятида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nҲозиргача кун давомида мамлакатда 421 та янги COVID-19 ҳолати тасдиқланди.\nАйни пайтда мамлакатда 11245 нафар коронавирус инфекциясига чалинган фуқаролар бутунлай соғайган.\nБундан ташқари, шу вақтга қадар COVID-19 асоратларидан вафот этган беморлар сони 119 нафарга етди.\nНавбатдаги беморлар ўлими Тошкент шаҳар Яшнобод туманида яшаган 53 ёшли Б.Т. (эркак) ва Тошкент шаҳар Яшнобод туманида яшаган 64 ёшли Х.Х. (аёл) бўлиб, улар ўткир нафас ва юрак қон-томир етишмовчилигидан ҳамда ўпка шишидан вафот этгани хабар берилди.


Бэйл билан шартномани бекор қилиш "Реал"га қанчага тушади?\n21 июль, 2020, 20:10\nТеглар:Реал | Гарет Бэйл\nШартнома 2022 йилгача имзоланган.\n"Реал" Мадрид клуби вингери Гарет Бэйл тез орада жамоани тарк этиши мумкин. Бу ҳақда AS нашри хабар тарқатмоқда.\nЮқоридаги манбага кўра, “қироллик клуби” уэльслик футболчи билан имзоланган шартномани муддатидан аввал бекор қилмоқчи. Бу эса клубга 60 млн еврога тушади. Чунки, Бэйлнинг “Реал” билан шартномаси тугашига яна 2 йил бор.\nЭслатиб ўтамиз, “Реал” мухлислари Бэйлни жорий мавсум жамоанинг энг ёмон футболчиси, деб топган эди. У 20 та ўйинда майдонга тушиб, ўз ҳисобига 3 та гол ҳамда 2 та голли узатма ёздириб қўйишга эришди.


ЖИҒИЛДОН ҚАЙНАШИГА БЕЭЪТИБОРЛИК ҚИЗИЛЎНГАЧ САРАТОНИГА САБАБ БЎЛИШИ МУМКИН - 7 Января 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Январь » 7 » ЖИҒИЛДОН ҚАЙНАШИГА БЕЭЪТИБОРЛИК ҚИЗИЛЎНГАЧ САРАТОНИГА САБАБ БЎЛИШИ МУМКИН\nCCВ Матбуот хизматининг саволларига тиббиёт фанлари доктори, Республика ихтисослаштирилган хирургия илмий-амалий тиббиёт маркази бўлим раҳбари Олим Ғуломов жавоб берди.\n— Ёши катталар, баъзида ёшлар орасида ҳам жиғилдон қайнашидан шикоят қилувчилар учраб туради. Уларга уй шароитида қандай ёрдам беришимиз мумкин?\n— Аввало, бемор ҳолатини яхшилаб ўрганишингиз керак. Яъни овқатлангандан кейин орқада тўш тагида ачишиш борми, қимирласа оғриқ кучаядими, жиғилдон қайнаши бир ҳафтада бир мартадан кўпми, шуларни сўраш керак. Жиғилдон қайнашининг олдини олувчи таблеткалар қабул қилганда беҳузурлик, тўш тагидаги оғриқ йўқоладими, йўқми? Агар жиғилдон қайнаши бир ҳафтада 2 марта ва ундан ортиқ кузатилса, бу гастроэзофаго рефлекс касаллиги бўлиши мумкин. Буни ўз вақтида аниқлаб, даволатмаслик қизилўнгач саратонига олиб келиши мумкин.\nШу боис, жиғилдон қайнаши тез-тез кузатиладиган одамларни, албатта, шифокор кўригига жалб этиш шарт. Оилавий поликлиникада бемор тегишли тиббий кўриклардан ўтказилиб, амбулатор шароитда врач назорати остида ўз соғлиғини тўлиқ тиклашга эришади.\n— Ўт-тош касалликлари асосан аёллар ўртасида қайд этилади, бунинг сабаби нимада, олдини олса бўладими?\n— Тўғри, аёллар ўртасида ўт пуфаги касалликлари, жумладан, ўтда тош пайдо бўлиши ҳолатлари кўп учрайди. Бунга ҳомиладорлик даврида аёл организмида рўй берадиган гормонал ўзгаришлар асосий сабаб сифатида кўрсатилади. Яъни, гормонал ўзгариш туфайли сафро қуюқлашади. Эрталаб оғиз қуриши, оғиздан нохуш ҳид келиши, оғиз аччиқ бўлиши ўт пуфаги касаллиги белгиларидир. Бундай вазиятда беморни ультратовуш таҳлилига йўллаб, ўтда тош бор-йўқлигини аниқлаш керак. Агар ўтда тош бўлмаса, кўп миқдорда тоза сув, сафро ҳайдовчи гиёҳ чойлар ичиш, уйқу олдидан оғир ҳазм бўладиган, хамирли таомлар емаслик, жисмоний фаол бўлиш орқали соғлиқни асраш мумкин.\n— Ўт пуфагидаги тошни гиёҳлар ёрдамида тушириш мумкинми?\n— Йўқ, бунинг иложи йўқ. Ўт пуфагидаги тошни фақат жарроҳлик йўли билангина бартараф этиш мумкин. Илгарилари литотерапия воситасида майдалаб тушириш мумкин, деган назариялар ҳам бор эди. Бироқ замонавий тиббиёт бу ғояни ҳам рад этди. Бугунги замон тиббиёт тактикаси шундай: ўт пуфагида тош инсонни безовта қилмаётган бўлса, унга тегмаслик керак.\nФақат бундай ҳолатда сафро ҳайдовчи гиёҳлардан ичиш мумкин эмас. Чунки ундай гиёҳлар тошни жойидан қўзғатиб қўйса, бемор аҳволи бирдан оғирлашиши мумкин. Қачонки тош безовта қилсагина жарроҳлик йўли билан ўт олиб ташланади.\nКатегория: BAXS - TORTISHUV / FIKR MULOHAZA | Ko'rganlar:: 102 | Добавил: www.horazm.net | Теги: #habarlar, #Yangiliklar, #newsuz, #news, #Yangilik, #новости, #xabarlar, #uznews, #ahborot | Рейтинг: 0.0/0


Россиянинг Афғонистонга қайтиш сабаблари айтиб ўтилди\n08 Iyul 13:33 / Published in Ўзбекистон янгиликлари\nҒарб сиёсатшунослари Россия Федерациясининг Афғонистонга қайтишни режалаштираётган сабабларини айтиб ўтдилар\nАфғонистондан Америка қўшинларини олиб чиқиш давом этмоқда. Бу Толибон гуруҳининг (Ўзбекистонда ва Россияда тақиқланган) фаоллашишига олиб келди. Ҳукумат қўшинлари қўшни давлатлар — Ўзбекистон ва Тожикистон чегараларига чекинмоқда. Мингдан зиёд чекинган ИРА хавфсизлик ходимлари аллақачон Тожикистон ҳудудига кириб келишган. Россия КХШТ мамлакатини ёрдамисиз қолдирмаслигини эълон қилди.\nУзоқ Шарқ форумида сўзга чиққан Россия ташқи ишлар вазири Сергей Лавровнинг айтишича, Афғонистонга қайтиш масаласи аниқ.\n«Агар Тожикистонга қарши ҳужум бўлса, албатта, бу дарҳол КХШТ томонидан кўриб чиқилади», деди Россия ташқи ишлар вазири Сергей Лавров.\n«Аммо Марказий Осиёдаги хавфсизлик, Москванинг минтақадаги ҳарбий таъсирини оширишга интилишининг асл сабаби бўладими?», Деб сўрашади Ғарб сиёсатшунослари.\n2020 йил ноябр ойида Россия ташқи ишлар вазири Сергей Лавров Афғонистон бўйича Женева халқаро конференцияси иштирокчиларига видеомурожаатида Афғонистондаги зўравонлик авж олиб бораётганидан Москванинг хавотирини билдирди. Унинг таъкидлашича, Толибон жангарилари мамлакатнинг шимолий чегараларида кучларини Марказий Осиёга келаётган трамплин яратиш учун тўплайдилар.\nҒарбий сиёсатшуносларнинг фикрига кўра, Россия шу йул билан Марказий Осиёда ўз таъсирини кенгайтиришга ҳаракат қилмоқда.\nКремлнинг Толибон билан алоқалари фақат урушаётган томонларни яраштириш учун дипломатик музокаралар билан чекланмайди, дейди улар. АҚШ ва Буюк Британиянинг разведка хизматлари Марказий Осиё мамлакатлари орқали Россияга қурол ва ёқилғининг Ўзбекистонга етказиб берилишини эълон қилишди.\nШунга асосланиб, Ғарб экспертлари террорчиларнинг юқори фаоллиги нафақат Америка қўшинларини олиб чиқиб кетиш билан, балки террорчилар ва Москва ўртасидаги махфий келишувлар билан ҳам боғлиқ деган хулосага келишмоқда.\n“Россияда ўзининг геосиёсий таъсирини кенгайтириш бўйича катта режаларини тўлиқ амалга ошириш учун этарли ресурслар мавжуд эмас. Шу билан бирга, у Марказий Осиёда ўз мавқеини сақлаб қолиш ва мустаҳкамлаш учун ҳар қандай ёъл билан ҳаракат қилмоқда. Толибон билан Афғонистон — бу Москванинг ўз мақсадига эришишига ёрдам берадиган асосий омиллардан бири. Афғонистон билан чегаралардаги доимий кескинлик Ўзбекистон ва Тожикистонга мустақилроқ ташқи сиёсат қуришга ва олиб боришга имкон бермайди», деб ёзади Ғарб сиёсий таҳлилчилари Афғонистондаги вазиятни шарҳлар экан.\nTagged under: АФҒОНИСТОН, бекор қилиниши, ЗЎРАВОНЛИК, МУСТАҲКАМЛАШ, сабаблари, толибон, эскалация\nРоссия ёрдами: Россия ҳукумати бир марталик товон пули тўлайди\nЎқув йилининг бошида COVID-19 инфекциясининг кўпайиши муқаррар. III қисм – Чегаралар\nЕвропа Иттифоқи билан келишув бўйича музокараларнинг 7-босқичи\nКорхоналар ва сўйиш жойлари Тошкент шаҳри ташқарисига олиб чиқилади\nCOVID-19 дан ҳимоя қиладиган маҳсулотлар: олимларнинг фикри


Жуда қиммат бўлган аммо бирор наф келтирмайдиган 10 та буюм » Шерлар, туш табири, Афоризмлар, Маноли сузлар 2022 - Vatanda.CoM\nVatanda.Com » Кизикарли маълумотлар » Жуда қиммат бўлган аммо бирор наф келтирмайдиган 10 та буюм\nЖуда қиммат бўлган аммо бирор наф келтирмайдиган 10 та буюм\nДунёда кўплаб қиммат ва аҳамияциз нарсалар мавжуд бўлса-да, бизнинг рўйхатимиздаги бу 10 таси жуда ҳайратланарлидир. Уларнинг кўриниши жуда нозик бўлгани боис мўлжалланган мақсад учун ишлатмаслини маслахат берамиз.\nПакетчали чой Нархи - $ 14,000\nЧой энг арзон ичимликлардан бири ҳисобланади. Чойни ҳамма жойда сотиб олиш мумкин. Агар сиз чиндан ҳам чой ичишни яхши кўрсангиз ва қўшимча пулингиз бўлса, унда 14 минг долларга олмос билан безатилган ушбу чой пакетига эътибор беринг. Ушбу ноёб чой пакети Брук Бонднинг ПГ Типс чойининг 75 йиллигини нишонлаш учун яратилган.\nҚўлда ишланган чой пакети 280 олмос билан қопланган, уни чойни тайёрлаш учун ишлатилиши мумкин, чунки ичида ҳақиқий чой барглари мавжуд. Аммо бу бироз кулгили кўринади, чунки чой тайёрлаганингиздан сўнг, пакетнинг юзидаги барча олмос гўзаллигини йўқ қиласиз.\nОлтин ЛEГО Нархи - $ 14,450\nБир дона ЛEГО бўлаги аслида ҳам жуда фойдасиз буюмдир. Чунки ажойиб нарсалар қуриш учун сизга кўп бўлак керак бўлади. Шунга қарамай, кимдир битта ЛEГО олтин бўлагини яратиш ва уни 14 450 долларга сотиш ғоясини илгари сурган.\nОлтин ЛEГО шакли ва ўлчамлари стандарт ўйинчоқ версияси билан бир хил - 2 х 4 дюйм (5,08 х 10,16 см) - лекин 14 каратли олтиндан ясалгани боис оғирлиги 25,65 грамм.\nОлмосли контакт линзалари Нархи - $ 15,000\nКўриш қобилияти заиф одамлар вақт ўтиши билан контакт линзаларини сифати бузилишини яхши билишади. 15000 долларга тенг бриллиантли контакт линзаларни кийиш нимани англатишини тасаввур қилаверинг.\nУшбу 18 та олмосли контактли линзаларни узоқ вақт давомида кўзларга зарар бермасдан кийиш қийин. Эҳтимол, линзалар кўзларни тирнаши мумкин, бу уларга жиддий зиён етказиши ва одамнинг кўриш қобилиятини бузиши мумкин. Кўриб турганингиздек, бизнинг рўйхатимиздаги бошқа қиммат ва фойдасиз нарсалардан фарқли ўлароқ, бу хавфли буюмҳамдир.\nКрикет тўпи Нархи - 68.500 доллар\nАлбатта, оддий крикет тўпи жуда қимматга тушиши мумкин эмас, лекин 2007 йилда махсус тўп 68,5 минг долларга сотилган. Бу 8.728 бриллиант билан безатилган кичик дискотекага шарига ўхшайди.\nАниқроқ айтганда, махсус крикет тўплари Гитанжали Гемс Лимитед томонидан икки нусхада яратилган: улар 2007 йилдаги Жаҳон крикет чемпионатининг энг яхши икки ўйинчисига топширилган.\nМуаммо шундаки, бундай тўпни калтак билан уришни ҳеч ким истамайди ва бу уни фойдасиз кичик бир нарсага айлантиради.\nЯлос Диамонд ЛCД телевизори Нархи - $ 130,000\nБозорда янги технологияга эга маҳсулот пайдо бўлиши биланоқ унинг нархи дарҳол кўтарилади. Агар сиз дам олишдан олдин энг сўнгги гаджет моделининг эгаси бўлишни истасангиз, унда сиз кўп пул тўлашингиз керак бўлади. Яхшиямки, технология янада кенгайиб, янги маҳсулотлар пайдо бўлгандан кейин, нарх одатда оқилона чегараларга тушади.\n130 минг доллар эвазига сиз оқ олтин билан қопланган ва 160 олмос билан қопланган Ялос олмосли ЛCД телевизорини сотиб олишингиз мумкин. Аслида у ишлайдими ёки йўқми, номаълум, лекин у безатилган олмос билан солиштирганда ундаги тасвир шунчаки сўниб кетади.\nЁқут ва олмос билан қопланган ручка Нархи - 595 000 доллар\nРучкани деярли барча дўкондан сотиб олади. Аммо агар сиз бирон бир ортиқча нарсага эга бўлишни истасангиз, унда 595 000доллар қийматидаги ушбу қимматбаҳо ручкани диққат билан кўриб чиқишингиз керак.\nҚўлда ясалган ёзув асбоби 15 каратли олмос 150 каратли рубинлар билан қопланган. Бундан ташқари, қалам яратиш учун платина ва 18 карат олтин ишлатилган.\nУшбу қимматбаҳо буюмнинг муаммоси шундаки, сиз унда ёза олмайсиз. Боиси тасодифан йўқотиб қўйишингиз ёки бўлмаса улоқтириб юборишингиз мумкин.\nШахмат Нархи - 600 000 доллар\nОддий шахмат тўплами жуда қиммат эмас ва қисмларни алмаштириш анча арзон. Аммо ушбу махсус шахмат тўплами ҳақида бундай дея олмаймиз. Унинг нархи 600 минг долларни ташкил қилади.\nОддий пластик ёки ёғочдан ясалган шахмат буюмлар ўрнига ушбу тўплам оқ ва қора олмос билан безатилган қисмларни ўз ичига олади. Чарлз Холландер коллекциясининг бир қисми бўлган ушбу тўпламни яратиш учун 320 каратли оқ ва қора олмослардан фойдаланилган.\nБундай ноёб шахмат тўпламлари атиги 7 та эди ва заргарлар уларнинг ҳар бирини яратиш учун 4500 соат вақт сарфлашди.\nМуаммо шундаки, сиз улар билан шахмат ўйнашни хоҳламаслигингиз мумкин ва бундай тўплам фақат намойиш учун мос келади.\nОлтин ҳожатхона қоғози Нархи - 1 380 000 доллар\nҲожатхона қоғози қайсидир маънода қимматга тушиши мумкин, аммо энг қиммати ҳам 1,38 миллион долларга сотиладиган бу ёрқин олтин ҳожатхона рулони билан таққосланмайди.\nУшбу махсус ҳожатхона қоғози Австралиянинг Тоилет Папер Ман компанияси томонидан ишлаб чиқарилган. Уч қаватли қоғоз 22 каратли олтин қопламаларидан қилинган ва улардан фойдаланиш хавфсиз деб ишонилади.\nҲожатхона қоғози ўралган ҳолда харидорга унинг аҳволи яхши бўлишини таъминлаш учун етказиб берилади.\nУшбу қоғоз варағидаги муаммо шундаки, агар сиз уни мақсадга мувофиқ ишлатсангиз, ҳожатхонага пул тўлаган бўласиз.\nИт бўйинбоғи Нархи - $ 3.200.000\nОдамлар уй ҳайвонларини яхши кўришади. Бундан ташқари, улар ўзларининг итларига ажойиб аксессуарларни сотиб олиш ёки улар билан гўзаллик танловларида ва итларнинг намойишларида қатнашишни ҳуш кўрадилар. Агар сиз ҳақиқатан ҳам итингиз билан мақташни хоҳласангиз, унда Лове Догс Диамондс-дан 3,2 миллион долларга Амоур Амоур бўйинбоғини сотиб олишни ўйлаб кўринг.\nУшбу ёқа 18 каратли оқ олтиндан қилинган. Шунингдек, унда платин ва тимсоҳ териси элементлари мавжуд. Муаммо шундаки,агар бундай бўйинбоғли ит қочиб кетса, уни ўғирлаш эҳтимоли катта. Кимдир итни топиб, эгаси ёқасига қанча пул сарфляганини тушуниши биланоқ, дарҳол уй ҳайвонини қайтариб бериш учун катта мукофот олишни талаб қилиши мумкин.\nАтроф-муҳити, диққатга сазовор жойлари рўйхатидан ташқари бир мамлакат бошқа мамлакатдан нимаси билан ажратиб туради? Албатта, маҳаллий урф-одатлари! Бугунги мақоламизда Эстониянинг ғаёйиб урф-одатлари ҳақида гапириб ўтмоқчимиз!...\nПица ҳақидаги қизиқарли фактлар\nБугунги кунда турли-туман егуликлар-у, тезпишар овқатлар кенг оммалашган. Барчага бирдек ёқиб улгурган пица ҳақидаку айтмасак ҳам бўлади. Мақоламиз орқали пица ҳақидаги қизиқарли маълумотларни сизлар билан бўлишмоқчимиз....


GM директори — соҳадаги энг катта маош олувчи раҳбар\n00:14 / 06.04.2017\nCNN Money агентлиги General Motors бош директорини соҳадаги энг катта маош олувчи раҳбар, деб топди. Мэри Барра 2016 йил мобайнида 22,6 миллион доллар ишлаб топиб, рейтингни кетма-кет иккинчи бор бошқармоқда.\nТаҳлилчиларнинг қайд этишича, ўтган йили Барра хоним 2015 йилдагига нисбатан 21 фоизга камроқ пул ишлаб топган, бироқ бу ҳол у ва GM топ-менежерларининг акциялар бўйича опционларни олиш схемасининг ўзига хослиги билан тушунтирилади. Агар бу ҳол ҳисобга олинмаса, 2016 йилда унинг маоши деярли 30 фоизга ўсган.\nМэри Барра General Motors директори лавозимини 2014 йилда эгаллаган ва йирик автоконцернни бошқараётган илк аёл бўлган. Ҳали лавозимга тайинлангунига қадар у автомобиль саноатидаги энг нуфузли аёл, дея тан олинган эди. Бундан ташқари, 2015 йилда дунёнинг энг буюк эллик етакчиси рўйхатига ҳам тушган (тўққизинчи ўрин).\nИккинчи ўринда Ford раҳбари, 22, 1 миллион доллар (2015 йилдагидан 19 фоизга кўп) ишлаб топган Марк Филдс бормоқда. Кучли учликни FCA да худди шу лавозимни эгаллаб турган Сержио Маркионне якунлаб берган. Бу раҳбар 2016 йилда 9,9 миллион евро (10,6 миллион долларга) яқин пул ишлаган.\nVolkswagen бош директори Маттиас Мюллер 7,3 миллион евро йиллик маоши (7,8 млн. доллар) билан тўртинчи ўринни эгаллаган. Рейтинг муаллифларининг қайд этишича, япон автосаноати раҳбарлари европалик ва америкалик ҳамкасбларига нисбатан жуда кам ишлаб топишади.\nСоҳанинг энг кам пул ишлаб топувчи раҳбари Tesla Motors’ни бошқарётган Илон Маск ҳисобланар экан. 2015 йилда фирма унинг маоши борасида оммага расман эълон қилганида йилига 38 минг доллардан кам эканлигини маълум бўлган эди. Ўшанда бу сумма Калифорниядаги амалдаги 80 соатлик иш ҳафтаси учун тўланиши лозим бўлган минимал маошга асослангани айтиб ўтилган эди. Лекин Илон Маскка "Тесла"нинг 33,6 миллион акцияси тегишли ва у 10 миллиард АҚШ долларига баҳоланади. Бу эса уни дунёдаги автомобиль компаниялари раҳбарлари ичра энг бойига айлантиради.\nрейтинг General Motors Мэри Барра


Қирғизистонда террорчилар қочиб кетган тергов изоляторининг собиқ бошлиғи ўзини осиб қўйди » Ўзбекистон янгиликлари – Zamin.uz\n20-11-2015 | 12:16\nZAMIN.UZ / Дунё / 20 Ноябр 2015 года334\nҚирғизистонда террорчилар қочиб кетган 50-тергов изоляторининг собиқ бошлиғи, полковник Имонқул Телтаев ўзини осиб қўйди. Бу ҳақда республика жазони ижро этиш давлат муассасаси матбуот хизмати вакили маълум қилди, дея хабар беради «Nur.kz». «Бугун (20 ноябрь) тонгда 1-тергов изоляторининг тиббий-санитария қисми палатасида 50-тергов изоляторининг собиқ бошлиғи Имонқул Телтаев ўзини осиб қўйди. У изоляторга келтирилгач соғлигидан шикоят қилган ва тиббий-санитария қисмига жойлаштирилганди. Телтаев палатада бир ўзи бўлган», — дея таъкидлаган матбуот хизмати вакили. Эслатиб ўтамиз, 12 октябрь куни Қирғизистондаги 50-тергов изоляторидан мамлакатда тақиқланган «Жайшуль Маҳдий» ташкилотининг тўққиз нафар аъзоси қочиб кетган. Қочишга уриниш ва 10 кун давом этган қидирув операция давомида жами 13 киши — олти нафар террорчи ва етти нафар тинч аҳоли ҳамда ҳуқуқ-тартибот идоралари вакиллари ҳалок бўлган. Уч нафар террорчи озодликда қолмоқда. Имонқул Телтаев мазкур ҳодисадан сўнг лавозимидан бўшатилган ва 11 ноябрда «Хизмат вазифасига совуққонлик билан қараш» моддаси бўйича очилган жиноий иш доирасида ҳибсга олинганди. Манба: Daryo.uz\nЎқишни тавсия қиламиз АҚШ A321 ҳалокати бўйича Миср тергов идоралари хулосасини кутиши билдирилди


Таэквондочиларимиз Туркиядан қайтиб келишди\n15 февраль, 2018, 20:20\n10-14 кунлари Туркияда таэквондо бўйича G1 тоифасига кирувчи анъанавий "Turkish Open" халқаро мусобақаси бўлиб ўтди.\nУшбу нуфузли турнирда иштирок этган терма жамоамиз аъзолари бироз аввал пойтахтимизга қайтиб келишди. 10 нафар спортчи билан қатнашган вакилларимиз 2 та олтин, 1тадан кумуш ва бронза медалларини жамғаришга муваффақ бўлишди.\nЙигитларимиздан Дмитрий Шокин, қизларимиздан Нигора Турсунқулова барча рақибларини мағлубиятга учратган бўлсалар, финалша йўл олиб, жароҳати сабаб ҳал қилувчи баҳсда иштирок эта олмаган Никита Рафалович кумуш медалга сазовор бўлган. Шунингдек, Динорахон Мамдибрагимова терма жамоамизга бронза медалини тақдим қилди.